open-index/open-wikipedia-markdown huggingface dataset:
කදුරුගොඩ විහාරය

**කදුරුගොඩ විහාරය**, ශ්‍රී ලංකාවේ යාපනය දිස්ත්‍රික්කයේ හුණුගම පිහිටා ඇති බෞද්ධ විහාරයක් වේ. එය යාපනය - කන්කසන්තුරේ මාර්ගයේ චුන්නාකම් හන්දිය ආසන්නයේ පිහිටා තිබේ.

## ඉතිහාසය
කදුරුගොඩ විහාරයේ ඉතිහාසය අනුරාධපුර යුගයේ මුල් කාලය දක්‌වාම දිව යන බැව් විශ්වාස කෙරේ. මහාවංශයට අනූව දේවානම්පියතිස්‌ස රජු (ක්‍රි.පූ. 250 - 210) විසින් දඹකොළ පටුනේ සිට අනුරාධපුරය දක්වා තැනින් තැන ගල්කණු සිටුවූ බවත් ඉන් එක් ස්ථානයක් මෙම කදුරුගොඩ විහාරය බවත් සඳහන් වෙයි. අනුරාධපුර යුගයේ හතරවැනි කාශ්‍යප (ක්‍රි.ව. 898 - 914) රජු විසින් කරවන ලද අත්තානි කණු ලිපියකද මෙම විහාරස්‌ථානය පිළිබඳ තොරතුරු දක්‌වා තිබේ. රජු විසින් කදුරුගොඩ විහාරයට දෙන ලද පූජාවක් (ප්‍රදානයක්) පිළිබඳව විස්තර එහි සඳහන් කොට අැත. මෙම ශිලාලේඛන සාක්ෂිය අනූව කදුරුගොඩ විහාරය, එකල හතරවැනි කාශ්‍යප රජුගේ පාලනයේ පැවති ප්‍රදේශයට අයත් (යාපනය දිස්ත්‍රික්කය තුල) ස්ථානයක් බවට පුරාවිද්‍යාඥයෝ විශ්වාස කරති.

මීටඅමතරව පළමුවන පරාක්‍රමබාහු , නිශ්ශංකමල්ල, ලීලාවතී, බුවනෙකබාහු ආදී රජවරුද මෙම විහාරයට අනුග්‍රහය දක්වා ඇති බැව් පැවසේ. මහනුවර යුගයේ ලියැවුණු විහාර හා පුදබිම් නාමාවලියක් වන ‘නම්පොත හෙවත් විහාර අස්නෙහි’ ‘කදුරුගොඩ විහාරය’ ලෙසින් මේ පුදබිම හැඳින්වේ.

### විනාශයට පත්වීම
දෙවැනි සංගිලි රජු යාපනයේ පාලකයාව සිටි සමයේ කදුරුගොඩ විහාරය විනාශයට පත් කෙරූ බවත්, පසුව පෘතුගීසීන් සමග වූ සටනේදී සංගිලි පරාජයට පත්වූ පසු මෙම විහාරය නටඹුන්ව ගිය බවත් පැවසෙයි.

## ප්‍රතිසංස්කරණය
අප්‍රකට වූ කදුරුගොඩ විහාරස්‌ථානය යළි 1917 වසරේදී, එවක යාපනය දිසා විනිසුරු වූ ආචාර්ය පෝල් ඊ. පීරිස්‌  මහතා විසින් හෙළිදරවු කර ගන්නා ලදී. ඔහු විසින් සිදුකරන ලද කැණීම්වලදී මෙම පුදබිමෙහි තිබී බුදුපිළිම, දාගැබ් කොත්, වර්ණාලේප උළු කැබලි, අනුරපුර හා පොළොන්නරු යුගයට අයත් කාසිද හමුවූ බවත්  එම බෞද්ධ නෂ්ටාවශේෂ කොටස් යාපනය පුරාවිද්‍යා කෞතුකාගාරයට බාර දුන් බවත් ඔහුගේ වාර්ථාවන්හී සඳහන්ය. 

පුද්ගලික අයිතියකට නතුව තිබූ මෙම වටිනා බෞද්ධ පුරාවිද්‍යාත්මක උරුමය පිහිටි භූමිය 1948  වසරේදී රජය විසින් මුදලට ගැනීමට කටයුතු කරන ලදී. එකල මෙම භූමිය අක්‌කර 7 ක පමණ ප්‍රමාණයකින් සමන්විත වූවත්, එල්ටීටීඊ ත්‍රස්තවාදය හා නීතිවිරෝධී ඉඩම් අත්පත් කර ගැනීම හේතුවෙන් වර්ථමානයේ පුදබිම් වපසරිය අක්‌කර 3 කට පමණ සීමාවී තිබේ. වර්ථමානයේ කදුරුගොඩ විහාරය, යුධ හමුදාවේ අාරක්ෂාව යටතේ පවතී.

## නටඹුන්
විහාර භූමිය පුරා කුඩා ප්‍රමාණයේ දාගැබ් රැසක්‌ පිහිටා තිබෙන අතර ඉන් දාගැබ් 22 ක්‌ පමණ ප්‍රමාණයක් මේ වනවිට ආරක්‍ෂා වී තිබේ. මීට අමතරව විනාශයට පත්කරන ලද තවත් දැගැබ් කිහිපයක පාදම් දැකගත හැකිය. මෙම දාගැබ්හී උතුරු අර්ධද්වීපයේ "පුවන්ගු දිවයින" හෙවත් පුන්කුඩුතිව් දූපතේ වැඩ සිටි රහතන් වහන්සේලාගේ ධාතුන්වහන්සේ තැම්පත් කොට අැති බවට විශ්වාස කෙරේ. 

## ආශ්‍රිත
* නාගදීප පුරාණ විහාරය

## මූලාශ්‍ර
## භාහිර සබැඳි 
* 

ප්‍රවර්ගය:යාපනය දිස්ත්‍රික්කයේ බෞද්ධ සිද්ධස්ථාන‎
ප්‍රවර්ගය:යාපනය දිස්ත්‍රික්කයේ පුරාවිද්‍යා ආරක්‍ෂිත ස්මාරක
ජනගහණ ඝණත්වය අනුව ස්වෛරී රාජ්‍ය හා පරායත්ත භූමිප්‍රදේශ ලැයිස්තුව

මෙය මානව ගහණ ඝනත්වය අනුව ශ්‍රේණිගත කරන ලද ස්වෛරී රාජ්‍ය හා පරායත්ත භූමිප්‍රදේශ ලැයිස්තුවකි. ගහණ ඝනත්වය ගණනය කර ඇත්තේ වර්ග කිලෝමීටරයකට හෝ වර්ග සැතපුමකට සිටින මිනිස් පදිංචිකරුවන් සංඛ්‍යාව ලෙසටය. 

## ප්‍රධාන වගුව
## ආශ්‍රිත
ප්‍රවර්ගය:ජනගහනය
ජපානයෙහි භූතාපජ බලශක්තිය

thumb|මට්සුකාවා  භූතාපජ බලාගාරය, ජපානයෙහි පළමු වාණිජ භූතාපජ බලාගාරය
ඊෂු-බුනින්-මරියානා චාපයට එහි සමීපත්වය නිසාම, භූතාපජ බලශක්තිය සැපයීම කෙරෙහි වාසිදායක භූමිභාගයන් කිහිපයක් ජපානය සතුව පවතියි. 2007 වසර වන විට, ජපානය සතුව 535.2 MW පිහිටුවුනු විදුලි ජනක ධාරිතාවක් වූ අතර, එය ලෝකයෙහි මුළු ප්‍රමාණයෙන් 5% පමණ විය.

1990 ගණන් වල මැද භාගයෙහි පටන්, නව භූතාපජ බලාගාරයන්හී සංවර්ධන කටයුතු ඇණහිටුනු අතර, එසේ වූයේ ප්‍රධාන වශයෙන් ප්‍රාදේශීය ප්‍රජාවන්ගේ බලවත් විරෝධය නිසාවෙනි. බොහෝ විභව්‍ය අඩවි පිහිටා තිබුණේ රජය-විසින්-රක්ෂිත ප්‍රදේශයන්හී සහ සංචාරකයන් පැමිණෙන ස්ථානයන්හී වූයේ, සාම්ප්‍රදායික උණුදිය උල්පත් හෝ ඔන්සෙං එහි පැවැති නිසාය.
කෙසේවෙතත්, ෆුකුෂිමා ව්‍යසනයෙන් අනතුරුව සහ ඉන්පසුව රටෙහි බොහෝ න්‍යෂ්ටික බලාගාර වැසී යෑමෙන් අනතුරුව ඇතිවූ  ජපාන බලශක්ති අර්බුදය නිසාවෙන්, මෑත වසර කිහිපය තුලදී භූතාපජ බලශක්තිය කෙරෙහි උනන්දුව වැඩිවීමක් දක්නට ලැබිණි. මේ අවස්ථාව වන විට, ව්‍යාපාර ප්‍රජාවන් සහ රජය විසින්,   නව භූතාපජ බලශක්ති ප්‍රවර්ධනය සඳහා භව්‍ය අඩවි  60 කට වැඩි ප්‍රමාණයක් පිළිබඳව කටයුතු සිදු කරමින් පවතියි. 23 GW ප්‍රමාණයක  සම්පූර්ණ භූතාපජ බලශක්ති ධාරිතාවක් ඇස්මේන්තුගත කර ඇති අතර, එක්සත් ජනපදය සහ ඉන්දුනීසියාවෙන් අනතුරුව, එය ලෝකයේ තුන්වන ස්ථානයෙහි පවතියි. 
ඇස්මේන්තුවක් විසින් අඟවනුයේ,  උණු දිය ලිං  සහ උල්පත් 1,500 පමණ විසින්  723 MWe පමණ අමතර ධාරිතාවක් ජනිත කරන බවයි.

## තාක්ෂණය
thumb| 1995 මාර්තුවෙහිදී   30 MW ධාරිතාවක් සහිතව ආරම්භවූ යමගාවා  භූතාපජ බලාගාරය. වෙරළ අසබඩ සහ පැතලි භූමියේ පිහිටා ඇති බලාගාර සුළු ප්‍රමාණය අතුරින් එකකි එය.
භූතාපජ මූලාශ්‍රයන් ගවේෂණය, ප්‍රවර්ධනය, ප්‍රයෝජ්‍යකරණය සහ මන්තුකරණය සඳහා, ජපානය විසින් ප්‍රගත තාක්ෂණයන් සංවර්ධනය කරන ලදි. දේශිය භූතාපජ අංශයෙහි ස්ථවික ස්වභාවය නිසා, මෙම තාක්ෂණයන් බොහෝමයක් මෑත වසර කිහිපය තුලදී පාරසමුද්‍රික සංවර්ධන ව්‍යාපෘතින්හී භාවිත කර ඇත. අවසන් වසර 10 තුලදී, ලොව භූතාපජ බලාගාරයන්හී භාවිතා කෙරුණු ටර්බයිනයන්ගෙන් 67% පමණ ප්‍රමාණයක්, ජපානය විසින් සපයා ඇත.

## ඉතිහාසය
1925 වසරෙහිදී, ඌයිටා ප්‍රාන්තයෙහි  බෙප්පුහිදී,  රටෙහි පළමු පරීක්ෂණාත්මක භූතාපජ බලාගාරය විවෘත කෙරිණි. කෙසේවෙතත්, දෙවන ලෝක යුද්ධය නිසා, භූතාපජ බලශක්තිය පිළිබඳ පර්යේෂණ මන්දගාමී විය. පළමු පූර්ණ පරිමාණ භූතාපජ බලශක්ති ජනනාගාරය වූයේ, නිහෝන් හෙවි කෙමිකල් ඉන්ඩස්ට්‍රියල් කොර්පරේෂන් වෙත අයිතිව තිබූ,  ඉවාතේ ප්‍රාන්තයෙහි මට්සුකාවා බලාගාරයයි. මෙම බලාගාරය 1966 දී ක්‍රියාත්මක වූයේ  9.5 MW ධාරිතාවක් සහිතවය.

## මෙයද බලන්න 
*භූතාපජ බලාගාර ලැයිස්තුව
*ජපානයෙහි බලශක්තිය
*ජපානයෙහි විදුලි අංශය

## ආශ්‍රිත 
## බාහිර සබැඳි 
*ඉලෙක්ට්‍රිකල් ජැපෑන්: ගූගල් මැප්ස් ඔෆ් පවර් ස්ටේෂන්ස් (ජියෝතර්මල්)
භෂ්මාවශේෂ

මරණයට පත්වූ මිනිසුන් ආදාහනය කල පසු ඉතිරිවන නොපිලිසුනු හෝ අර්‍ධ ලෙස පිලිස්සුනු අස්ථි කොටස් **භෂ්මාවශේෂ** නම්වේ.

## සංස්කෘතිය
ලොව බොහෝ සංස්කෘතීන් වල මේවා අසුබ ලෙස සලකනු ලබයි.
ජාතික කෞතුකාගාර, ශ්‍රී ලංකා

ශ්‍රී ලංකා ආණ්ඩුවේ ජාතික කෞතුකාගාර දෙපාර්තමේන්තුවට අයත් කෞතුකාගාර සාමාන්‍යයෙන් **ජාතික කෞතුකාගාර** ලෙස හැඳින්වේ. ශ්‍රී ලංකාවේ වත්මන් ජාතික කෞතුකාගාර සංඛ්‍යාව හතරකි.
*කොළඹ ජාතික කෞතුකාගාරය
*මහනුවර ජාතික කෞතුකාගාරය
*රත්නපුර ජාතික කෞතුකාගාරය
*ගාල්ල ජාතික කෞතුකාගාරය
බේල්කින්ගේ කතා

**බේල්කින්ගේ කතා** (ඉංග්‍රීසි***The Tales of the Late Ivan Petrovich Belkin***, රුසියානු ***Повести покойного Ивана Петровича Белкина***) යනු රුසියානු ලේඛක අලෙක්සන්ද්ර් පුෂ්කින් විසින් රචිත කෙටිකතා සංග්‍රහයකි. එය ප්‍රථම වරට 1831 දී රුසියාවේ ප්‍රකාශයට පත් විය. පුෂ්කින් කතා සංග්‍රහය ඉදිරිපත් කරන්නේ නැසීගිය ඉවාන් පෙට්‍රොවිච් බේල්කින් නම් තැනැත්තෙකු විසින් රචිත එහෙත් ප්‍රකාශයට පත් නොවූ කෙටිකතා පහක් තමන්ගේ සංස්කාරකත්වයෙන් යුක්තව ඉදිරිපත් කරන ලෙසිනි. ඒ පිළිබඳව ප්‍රබන්ධිත සංස්කාරක හැඳින්වීමක් පුෂ්කින් විසින් ඉදිරිපත් කර ඇත. 

කතා සංග්‍රහයෙහි එන කතා පහ එකකට එකක් සම්බන්ධතාවයක් දක්වන්නේ නැත. නමුත් ඒවා සියල්ල, තම උරුමය අහිමි කැරගත් ඉඩම් හිමියෙකු වන ඉවාන් පෙට්‍රොවිච් බේල්කින් විසින් තම අත්දැකීමක් හෝ තමන්ට අසන්නට ලැබුණු සිදුවීමක් විස්තර කරන පරිදි (හැඳින්වීමෙහි දැක්වෙන පරිදි) ඉදිරිපත් කර ඇත.      

## ඉවාන් පෙට්‍රොවිච් බේල්කින්
ඉවාන් පෙට්‍රොවිච් බේල්කින් යනු පුෂ්කින් විසින් තමන්ගේ නිර්මාණ කාර්යය සඳහා නිර්මාණය කළ මනඃකල්පිත පුද්ගලයෙකි. ඔහු 1798 ගර්යුහිනෝ ගමේදී උපත ලැබූ බව ඇතුළු තවත් පෞද්ගලික තොරතුරු කිහිපයක් ඔහු පිළිබඳව සඳහන් වේ. 1815 දී යුද සේවයට බැඳුනු ඉවාන් පෙට්‍රොවිච් බේල්කින් 1823 දක්වා යුද සේවයෙහි යෙදුණු බවත් ඔහුගේ දෙමව්පියන් ඉක්මනින් මියගිය බවත් තමන්ට උරුම වූ ධනය නිසිපරිදි කළමනාකරණය කරගැනීමට ඔහු උනන්දු නොවූ බවත් ආදී තවත් බොහෝ තොරතුරු ද පුෂ්කින් වෙත, තම නම ප්‍රසිද්ධියට පත්කිරීමට අකැමැති පුද්ගලයෙකු විසින් ලියා එවන ලද බවක් පාඨකයාට ඇඟවෙන පරිදි පුෂ්කින් තම හැඳින්වීම ඉදිරිපත් කර ඇත. එම තොරතුරු, අවසානයේ දී තමන් අතට පත් කර ගැනීමට මහත් වෙහෙසක් දැරීමට සිදු වූ බවක් ද පුෂ්කින් අඟවයි. ඉවාන් පෙට්‍රොවිච් බේල්කින් 1828 සරත් සමයේදී තදබළ සෙම්ප්‍රතිශ්‍යයාව සහ උණ රෝගය නිසා මිය ගිය බවත් එවකට තිස් හැවිරිදි වියේ පසු වූ ඉවාන්ගේ දේහය ගර්යුහිනෝ දේවස්ථාන සුසාන භූමියෙහි, ඔහුගේ දෙමව්පියන්ගේ සොහොන්ගැබ් අසලින්ම මිහිදන් කළ බවත් සඳහන්ව ඇත.

## සිංහල අනුවාදය
දැදිගම වි. රුද්රිගු විසින් Повести покойного Ивана Петровича Белкина, බේල්කින්ගේ කතා යන නමින් සිංහලයට නගන ලදුව  මොස්කව් ප්‍රගති ප්‍රකාශක මන්දිරය විසින් 1982 දී ප්‍රකාශයට පත් විය. සිංහල අනුවාදයට අනුව කෙටිකතා සංග්‍රහයෙහි අඩංගු කෙටිකතා පහ වෙඩි පහර, හිම කුණාටුව, මිනී පෙට්ටි සපයන්නා, තානායම්පතියා සහ වෙස් වළාගත් තරුණිය යන නම් වලින් හැඳින්වෙයි.

## භාහිර සබැඳි
*අලෙක්සන්ද්ර් පුෂ්කින් විසින් රචිත බේල්කින්ගේ කතා  

ප්‍රවර්ගය:රුසියානු සාහිත්‍යය
ප්‍රවර්ගය:සාහිත්‍යය‍
ප්‍රවර්ගය:විකිපීඩියා ආසියානු මාසය 2015
ප්‍රවර්ගය:1831 වසර තුළ කෙටිකතා සංග්‍රහ
ටීවී අසාහි

යනු ජපානයේ රූපවාහිනී ජාලයකි. එය **EX** හෙවත්  ලෙසද හඳුන්වනු ලබයි. ඕල්-නිපෝන් නිව්ස් නෙට්වර්ක් ආයතනයද එයට අයත් සමාගමකි.

ටීවී අසාහි මූලස්ථානය ටෝකියෝ නුවර රොප්පොන්ගි, මිනාටෝ හි පිහිටා ඇත. ෆුමිහිකෝ මකි විසින් නිර්මාණය කරන ලද මෙම නව මූලස්ථානයට නාලිකාව ගෙනෙනු ලැබූයේ 2003 වසරේදී ය. නමුත් 1986 සිට 2003 දක්වා එහි මූලස්ථානය වූ "ටීවී අසාහි සෙන්ටර්" හි තවමත් නිෂ්පාදන මැදිරි පිහිටා ඇත.

## ඉතිහාසය
ටීවී අසාහි ජාලය, නිහොන් එඩියුකේෂනල් ටෙලිවිෂන් කොම්පැනි ලිමිටඩ් ලෙස 1957 නොවැම්බර් 1 දින ආරම්භ විය. එය අදායම් ඉලක්ක කරගත් අධ්‍යාපනික නාලිකාවක් විය. එහි ආරම්භක විකාශන බලපත්‍රය අනුව එහි විකාශන කාලයෙන් අවම වශයෙන් 50%ක් අධ්‍යාපනික වැඩසටහන් සඳහාද, විකාශන කාලයෙන් 30% ළමා අධ්‍යාපනික වැඩසටහන් සඳහාද වෙන්කළ යුතු විය.

කෙසේවෙතත් එහි අදායම් ඉලක්ක කරගත් විකාශන ක්‍රමවේදය අසාර්ථක තත්වයට පත්විය. එමනිසා 1960 වසරේදී මෙම නාලිකාව සාමාන්‍ය වැඩසටහන් ආකෘතියක් ඇති නාලිකාවක් බවට පත්කෙරිණි. ඒ අනුව කාටූන් වැඩසටහන් සහ විදේශීය චිත්‍රපට මුල් කාලයේදී විකාශය විය. මෙම නාලිකාව විසින් එම වැඩසටහන් ළමයින් සඳහා වූ අධ්‍යාපනික වැඩසටහන් ලෙස දක්වමින් බලපත්‍රයේ අඩංගු කරුණු සාධාරණීකරණය කළේය. නාලිකාවේ නමද NET ලෙස වෙනස් කෙරිණි. 

වසර 7කට පසු 1967දී NET නාලිකාව විසින් පළමුවරට වර්ණ රූපවාහිනී වැඩසටහනක් විකාශය කරන ලදී. මෙම නාලිකාව සාමාන්‍ය වැඩසටහන් නාලිකාවක් බවට පත්වීම සම්පූර්ණ වූයේ 1973 නොවැම්බර් මාසයේදීය. ඒ එවකට පැවති "ටෝකියෝ චැනල් 12" නාලිකාව සමග සාමාන්‍ය වැඩසටහන් නාලිකාවක් සඳහා වූ බලපත්‍රයකට ඉල්ලුම් කිරීමත් සමගය. ඒ සමගම නාලිකාවේ නාමය "NET ජෙනරල් ටෙලිවිෂන්" ලෙස වෙනස් කල අතර පසුව එය "අසාහි නැෂනල් බ්‍රෝඩ්කාස්ටින් කොම්පැනි, ලිමිටඩ්" බවට පත්විය.

1996 වසරේදී ඕල්-නිපොන් නිව්ස් නෙට්වර්ක් නාලිකාව අරාම්භ කිරීමට අසාහි රූපවාහිනී ජාලය කටයුතු කරන ලදී. ඒ සමගම නාලිකා ජාලය තුල ප්‍රතිසංස්කරණ රැසක් සිදුකරන ලදී. නාලිකාවේ ලාංඡනයද ජාතික නාලිකාවක් සේ හැඟෙන පරිදි වෙනස් කෙරිණි. 2003 ඔක්තෝබර් 1 වෙනිදා ටීවී අසාහි ජාලය සිය මූලස්ථානය "ටීවී අසාහි සෙන්ටර්" හි සිට නව ගොඩනැගිල්ලට ගෙන එනු ලැබීය.

ජාත්‍යන්තර ක්‍රීඩා ඉසව් ඇතුළු ජනප්‍රිය වැඩසටහන් රැසක් ඉදිරිපත් කිරීම නිසා ටීවී අසාහි ජපානය තුල ඉතා ජනප්‍රිය විය. ආරම්භයේදී ජනප්‍රියත්වය අතින් ජපානය තුල හතරවන ස්ථානයේ සිටි අසාහි නාලිකාව 2005 වන විට දෙවන ස්ථානයට පත්වූයේ ෆුජි ටෙලිවිෂන් නාලිකාවට පමණක් දෙවෙනි වෙමිනි.

2011 ජුලි 24 වන දින ජපානයේ ඇනලොග් විකාශයන් අත්හිටුවන තුරුම අසාහි නාලිකාව ජපානයේ දිස්ත්‍රික්ක 47න්  44කම ඇනලොග් විකාශයන් සිදුකළේය. අසාහි ජාලය සතුව ප්‍රාදේශීය නාලිකා රැසක් ද  පවතී.
ඉන්දුනීසියාවෙහි මද්‍යසාරය

[thumb|right|[බින්ටං බියර් යනු, ඉන්දුනීසියාවෙහි වැඩියෙන්ම අලෙවිවන බියර් වර්ගය වෙයි.]]
**ඉන්දුනීසියාවෙහි මද්‍යසාරය** යනුවෙන් අදහස් වන්නේ,  ඉන්දුනීසියාව යන අග්නිදිග ආසියානු රටෙහි, මද්‍යසාර කර්මාන්තය, මද්‍යසාර  පරිභෝජනය සහ මද්‍යසාර ආශ්‍රිත නීති යනාදිය පිළිබඳව කරුණු වෙයි. ඉන්දුනීසියාව යනු  මුස්ලිම් බහුතර රටක් වුවද, එය බහුත්වචර්යා, ප්‍රජාතන්ත්‍රවාදී සහ අගාරික දේශයක්ද වෙයි. මෙම සාමාජීය සහ ජනවිකාශ තත්ත්වය නිසා, මද්‍යසාර පරිභෝජනය සහ වෙළෙඳාම සීමා කරන ලෙසට  ඉස්ලාමීය-පීඩන කණ්ඩායම් විසින්  රජය වෙත බලපෑම් එල්ල කලද, මද්‍යසාර පරිභෝජනය සඳහා මුස්ලිම්-නොවන්නන්ගේ සහ සහමතිය දෙන්නාවූ පොදු වැඩිහිටියෙකුගේ අයිතිවාසිකම් පිළිබඳව සැලකිල්ලෙන් විමසමින් සහ,  කිසියම් ආකාරයක මද්‍යසාර තහනමක් විසින් ඉන්දුනීසියානු සංචාරක ව්‍යාපාරයට සහ  ආර්ථිකයට ඇතිකරන බලපෑම් ඇස්තමේන්තු කරමින් පවතින ස්ථාවරයක රජය සිටියි.

මද්‍යසාරය පිළිබඳ සම්පූර්ණ තහනමක්ද සහිතව ෂරියා නීති ක්‍රියාත්මක වන දැඩි ඉස්ලාමීය ස්වයංපාලන පළාතක් වන  අචේ ප්‍රාන්තය හැරුණු විට,   ඉන්දුනීසියාවෙහි දේශය පුරා බලපවත්වන මද්‍යසාර තහනමක් වර්තමානයෙහි නොපවතියි. 

## ආශ්‍රිත
ලිච්චවී

ඔබට අවැසි ලිපිය තෝරාගන්න
* ලිච්චවී (වංශය)
* ලිච්චවී (රාජධානිය)
මහනුවර පරිපාලන දිස්ත්‍රික්කයේ ආරක්‍ෂිත පුරාවිද්‍යා ස්මාරක ලැයිස්තුව

ප්‍රවර්ගය:මහනුවර පරිපාලන දිස්ත්‍රික්කය
ප්‍රවර්ගය:මහනුවර දිස්ත්‍රික්කයේ පුරාවිද්‍යා ආරක්‍ෂිත ස්මාරක
සයිටම්

**සවුත් ඒෂියන් ඉන්ස්ටිටියුට් ඔෆ් ටෙක්නොලොජි ඇන්ඩ් මෙඩිසින් ලිමිටඩ්** ශ්‍රී ලංකාවේ ඇති ආන්දෝලනාත්මක පෞද්ගලික උසස් අධ්‍යාපන සමාගමකි.

## බාහිර සබැඳි
* [මාලබේ පෞද්ගලික වෛද්‍ය විද්‍යාල පාලනාධිකාරිය සමස්‌ත ලංකා වෛද්‍ය නිලධාරීන්ගේ සංගමයට එරෙහිව නඩු දමයි, [ඒමන්ති මාරඹේ
* මාලබේ වෛද්‍ය විද්‍යාලයට එරෙහිව සියලු බලවේග සමඟ අරගල කරනවා 
* රුසියාව පෙන්වා ලංකාව ගොනාට ඇන්දවීම හෙවත් මාලබේ වෛද්‍ය විද්‍යාල අර්බුදය 
* මාලබේ වෛද්‍ය උපාධිය පිළිනොගනියි - රැවටීමට ලක්වුවන්ට වන්දි ගෙවන්න

ප්‍රවර්ගය:ශ්‍රී ලංකාවේ අධ්‍යාපන ආයතන
එන්එච්කේ

නුවර එන්එච්කේ මූලස්ථානය]]

 නුවර එන්එච්කේ ගොඩනැගිල්ල]]
 යනු ජපානයේ ජාතික රූපවාහිනී ගුවන්විදුලි විකාශන ආයතනයයි.  එය ප්‍රේක්ෂකයින් අතර එහි ඉංග්‍රීසි මුලකුරු වලින් ප්‍රචලිත වී ඇත. එන්එච්කේ ආයතනය ජපාන රූපවාහිනී ප්‍රේක්ෂකයින් විසින් මිලදී ගත යුතු රූපවාහිනී බලපත්‍ර මගින් ප්‍රධාන වශයෙන් සිය ආදායම උපයා ගනී.

එන්එච්කේ ජාලය සතුව භෞමික රූපවාහිනී නාලිකා දෙකක්, චන්ද්‍රිකා රූපවාහිනී නාලිකා දෙකක් සහ ගුවන්විදුලි නාලිකා තුනක් ඇත. එන්එච්කේ ජෙනරල් ටීවී සහ එන්එච්කේ එඩියුකේෂනල් ටීවී එය සතු භෞමික රූපවාහිනී නාලිකා වේ. එන්එච්කේ රේඩියෝ 1, එන්එච්කේ රේඩියෝ 2 සහ එන්එච්කේ එෆ්එම් විකාශය එන්එච්කේ සතු ගුවන්විදුලි සේවා වේ. එන්එච්කේ බීඑස්-1 සහ බීඑස්  ප්‍රිමියම් චන්ද්‍රිකා තාක්ෂණයෙන් විකාශය කෙරෙන ඉහල අර්ථ රූපවාහිනී නාලිකා දෙකකි. එමෙන්ම එන්එච්කේ ජාලය විසින් එන්එච්කේ වර්ල්ඩ් නමින් ජාත්‍යන්තර විකාශයක් ද  සිදුකරනු ලබයි. ඊට එන්එච්කේ වර්ල්ඩ් ටීවී සහ එන්එච්කේ වර්ල්ඩ් ප්‍රිමියම් යන රූපවාහිනී නාලිකාද, එන්එච්කේ වර්ල්ඩ් රේඩියෝ ජැපෑන් කෙටි තරංග ගුවන්විදුලි නාලිකාවද ඇතුලත්ය. එන්එච්කේ වර්ල්ඩ් රේඩියෝ ජැපෑන් ගුවන්විදුලි වැඩසටහන් අන්තර්ජාලයෙන්ද ලබාගත හැක.

## සංවිධානය
එන්එච්කේ යනු ජපාන විකාශන පනත යටතේ පිහිටුවා ඇති ස්වාධීන සංස්ථාවකි. එය ප්‍රේක්ෂකයින්ගේ රූපවාහිනී බලපත්‍ර හරහා මූල්‍යමය දායකත්වය ලබාගනී. එන්එච්කේ ජාත්‍යන්තර සේවය වන එන්එච්කේ වර්ල්ඩ් සේවය ජපාන රජයේ මූල්‍යමය ආධාර මත පවත්වාගෙන යයි. එන්එච්කේ සඳහා වන වාර්ෂික අය-වැය ජපානයේ ඩයට් සභාව විසින් පරීක්ෂාකොට අනුමත කරනු ලබන්නකි. එන්එච්කේ සඳහා වගකියනු ලබන 12 දෙනෙකුගෙන් යුතු ආණ්ඩුකාර මණ්ඩලය පත්කරනු ලබන්නේද ඩයට් සභාව විසිනි. එන්එච්කේ හි විධායක සභාව විසින් එන්එච්කේ හි විවිධ ක්ෂේත්‍ර අධීක්ෂණය කරනු ලබයි. ඊට සභාපතිවරයෙක්, උපසභාපතිවරයෙක් සහ කළමනාකාර අධ්‍යක්ෂකවරුන් 7ත් 10ත් අතර ප්‍රමාණයක් සිටී. ඔවුන් විසින් එන්එච්කේ ආණ්ඩුකාර මණ්ඩලයට වගකිව යුතුය.

## වැඩසටහන්
### ප්‍රවෘත්ති
එන්එච්කේ ප්‍රාදේශීය, ජාතික, හා ලෝක පුවත් වාර්තා ඉදිරිපත් කරයි. දිනපතා තොරතුරු සංක්ෂිප්තව ගෙන එන එන්එච්කේ නිව්ස් 7, එන්එච්කේ ජෙනරල් ටීවී සහ එන්එච්කේ වර්ල්ඩ් හරහා ජපන් හා ඉංග්‍රීසි ශ්‍රව්‍ය මාවත්වල විකාශනය කරයි. ප්‍රමුඛතම පුවත් වැඩසටහනක් වන නිව්ස් 9 ද ද්විභාෂා වන අතර එන්එච්කේ ජනරාල් රූපවාහිනී සහ එන්එච්කේ ජාත්‍යන්තර නාලිකා ඔස්සේ විකාශය වේ. ලෝක පුවත් එන්එච්කේ බීඑස් 1 ඔස්සේ විකාශනය වේ. එන්එච්කේ බීඑස් 1 සජීවී ක්‍රීඩා ඉසව් තුළ හැර සෑම පැයකම 50වෙනි විනාඩියේදී ප්‍රවෘත්ති විකාශය කරයි.

එන්එච්කේ නාලිකාව ශ්‍රව්‍යාබාදිතයින් සඳහා ප්‍රවෘත්ති, කලාපීය පුවත් හා ළමා පුවත් ඉදිරිපත් කරයි. නිව්ස්ලයින් යනු එන්එච්කේ වර්ල්ඩ් රූපවාහිනියේ විදේශ ප්‍රේක්ෂකයන්ට ප්‍රවෘත්ති ඉදිරිපත් කරන වැඩසටහනයි.

ඊ. එස්. ක්‍රවුස් සිය *Broadcasting politics in Japan : NHK and television news* කෘතිය තුලින් පෙන්වා දෙන්නේ 1960 සහ 1970 දශකවලදී  එන්එච්කේ ප්‍රවෘත්ති විවේචනය කල භාහිර විවේචකයන්, එන්එච්කේ හි රජය විවේචනයට පැකිලීම සහ පොදු අවස්ථා විකාශය කිරීමේ ඒකාධිකාරයක් පවත්වාගෙන යෑම විවේචනය කල බවයි. ක්‍රවුස් තවදුරටත් කියා සිටින්නේ 1980 හා '90 දශකවලදී මෙය තරමක් වෙනස් වූ බවයි. 

2011 ෆුකුෂිමා න්‍යෂ්ටික ආපදාව අවස්ථාවේ හා ඉන්පසුව එන්එච්කේ නාලිකාව විසින් ඒ සම්බන්ධව සිදුකල වැඩසටහන් විවේචනයට ලක්විය.

## මූලාශ්‍ර
මොන්සැන්ටෝ සමාගම

අ.එ.ජ. අයිතිය සහිත බහුජාතික සමාගමකි. රසායනික පළිබෝධනාශක සහ ජාන වෙනස්කල බෝග බීජ මෙහි ව්‍යාපාරයයි.

## ආන්දෝලන සහ සමාගමට එරෙහි නෛතික ක්‍රියාමාර්ග
### ශ්‍රී ලංකාව
රජරට වකුගඩු රෝගයට මෙම සමාගම රවුන්ඩ් අප් නමින් නිපදවන ග්ලයිෆොසෙට් රසායනය හේතුවන බැවින් ශ්‍රී ලංකා ආණ්ඩුව මෙම රසායනය තහනම් කර ඇත . එම තහනම ඉවත්කරවා ගැනීමට මෙම සමාගම මහත් වියදමක් සහ පරිශ්‍රමයක් දරනු ලබයි.

## ආශ්‍රිත ලිපි
* ග්ලයිෆොසෙට්

## මූලාශ්‍ර
ප්‍රවර්ගය:මොන්සැන්ටෝ සමාගම
ඇට්ටේරියා

## පුෂ්පය 
right|thumb|ඇට්ටේරියා පුෂ්ප
වයඹ පළාත් පුෂ්පය, ඇට්ටේරියා මලයි.

## ප්‍රයොජන
දවුලේ කඩිප්පුව සාදන්නේ ඇට්ටේරියා ලීයකිනි.

## මූලාශ්‍ර
උඩුනුවර ලංකාතිලක විහාරය

**ලංකාතිලක විහාරය** යනු ශ්‍රී ලංකාවේ මහනුවර පරිපාලන දිස්ත්‍රික්කයට අයත් උඩුනුවර ග්‍රාමයේ පිහිටි පුරාණ බෞද්ධ සිද්ධස්ථානයක් වේ. එය පිළිමතලාව හන්දියේ සිට දවුලගල මාර්ගයේ කිලෝමීටර 4ක් පමණ දුරින් පිහිටයි. ලංකාතිලක විහාරය ගම්පොල යුගයේ ඉදි කෙරූ විශිෂ්ඨතම වාස්තු ලක්ෂණ පෙන්නුම් කරන නිර්මාණයක් ලෙස සැළකේ.

### ඉතිහාසය 
ලංකාතිලක විහාරයේ ඉතිහාසය ක්‍රි.ව. 14වන සියවස පමණ දක්වා දිවයයි. පැරණි මූලාශ්‍රයන්ට අනූව මෙම විහාරය හතරවන බුවනෙකබාහු රජ (ක්‍රි.ව. 1341-1351) සමයේ ඉදිකොට ලද්දක් බැව් විශ්වාස කෙරේ. රජු විසින් මෙම විහාරයේ ඉදිකිරීම් සිය ප්‍රධාන අමාත්‍ය * සේනාධිලංකාර *වෙත පැවරූ බවත්, ඔහු දකුණු ඉන්දියානු වාස්තුවේදී *ස්ථපතිරායර්*ගේ සහය ඇතිව විහාරය ගොඩනැංවූ බවත් සඳහන් වේ. පුරාවිද්‍යාඥ සෙනරත් පරණවිතාන මහතාට අනූව,  ස්ථපතිරායර් විසින් ලංකාතිලක විහාරය ඉදිකිරීමේදී, පොළොන්නරු යුගයේ සිංහල, ද්‍රවිඩ සහ ඉන්දුචීන වාස්තු නිර්මාණ රටා උපයෝගී කොට ගෙන ඇත.gsv

## විහාරය
ස්වභාවික පිහිටි ගල් පර්වතයක් මත විහාර ගොඩනැගිලි ඉදිකොට තිබේ. ඉන් පිළිමගෙය ඊටම ආවේණික වූ සාම්ප්‍රදායික සිංහල මූර්ති හා වාස්තු ලක්ෂණයන්ගෙන් සමන්විත වේ. එහි ඇතුල් බිත්ති මහනුවර යුගයේ සිතුවම් වලින් සමන්විතය. වර්ථමානයේ මහල් තුනක් පමණක් දැකගත හැකි පිළිම ගෙය, එකල මහල් හතරකින් සමන්විතව තිබූ බව විහාරයෙන් හමුවූ *ලංකාතිලක තඹ තහඩුව*ට අදාල තොරතුරු වලින් හෙළිදරව් වේ. 

මීට අමතරව රජවරු විසින් විහාරයට සිදුකරන ලද ප්‍රධානයන් ගැන කියැවෙන, සිංහල සහ දෙමළ යන භාෂා ද්විත්වයෙන්ම කරවන ලද ශිලා ලේඛන විහාර පරිශ්‍රය තුලදී දැකගත හැකිවේ.

### දේවාල
ලංකාතිලක විහාරයේ පිළිමගෙය දේවාල පහකින් සමන්විත වන අතර, විෂ්ණු, ගණදෙවි, සුමන සමන්, විභීෂණ සහ කුමාර බණ්ඩාර යන දෙවිවරු එහි වන්දනාමාන වේ. මින් කුමාර බණ්ඩාර දෙවි ලංකාතිලක විහාරය ආරක්ෂා කරනු ලබන දේවතාවා ලෙස විශ්වාස කෙරේ.

## මේවාද බලන්න
*ශ්‍රී ලංකාවේ මහනුවර දිස්ත්‍රික්කයේ පුරාවිද්‍යා ආරක්‍ෂිත ස්මාරක ලැයිස්තුව
*ලංකාතිලක විහාරය, පොළොන්නරුව
*ගඩලාදෙණිය විහාරය

## මූලාශ්‍ර
ප්‍රවර්ගය:මහනුවර දිස්ත්‍රික්කයේ බෞද්ධ සිද්ධස්ථාන
ප්‍රවර්ගය:මහනුවර දිස්ත්‍රික්කයේ පුරාවිද්‍යා ආරක්‍ෂිත ස්මාරක
අසාහාන් සුල්තාන් රාජ්‍යය

**අසාහාන් සුල්තාන් රාජ්‍යය** යනු වර්‍ෂ 1630 සිට 1946 දක්වා පැවති මැලේ සුල්තාන් රාජ්‍යයකි. මෙය වත්මන් ඉන්දුනීසියාවේ සුමාත්‍රා දූපතේ උතුරු සුමාත්‍රා පළාත තුළ පිහිටි අසාහාන් ප්‍රාන්තය ආවරණය කොට තිබුණි.

## මූලාශ්‍ර
*
හේට් ස්ටෝරි 3

***හේට් ස්ටෝරි 3*** යනු 2015 වසරේ දෙසැම්බර් 4 වැනි දින නිකුත් කෙරූ විශාල් පාණ්ඩ්‍ය විසින් අධ්‍යක්ෂණය කරන ලද  ත්‍රාසය මුසු ශෘංගාරාත්මක ඉන්දියානු සිනමා පටයකි. වික්‍රම් භාට් හා මධුරි බැනර්ජි විසින් රචනය කරනු ලැබූ එහි කරන් සිං ග්‍රොවර්, ෂාමන් ජෝශි, සරින් ඛාන් හා ඩේසි ෂා යන රංගන ශිල්පීහූ මූලික රංගනයෙන් දායක වේ. 2014 වසරේ තිරගත වූ පාණ්ඩ්‍යගේ *හේට් ස්ටෝරි 2* චිත්‍රපටියෙහි අනුගාමී සිනමාපටය ලෙස 2015 දෙසැම්බර් 4වන දින මෙය සිනමාහල් වෙත නිකුත් කෙරුණි.

## කතා වස්තුව
චිත්‍රපටය ආරම්භවන්නේ ධනකුවේරයෙකු වූ ආදිත්‍ය දිවාන් (ෂාමන් ජෝෂි) හා ඔහුගේ බිරිඳ වූ සියා දිවාන් (සරීන් ඛාන්), වික්‍රම් දිවාන් (අනතුරකින් ජීවිතක්ෂයට පත්වූ ආදිත්‍යගේ වැඩිමහල් සහෝදරයා) නමින් රෝහලක් විවෘත කරන අවස්ථාවක් පාදක කර ගනිමිනි. මෙම අවස්ථාවේ අහම්බෙන් හමුවන අමුත්තෙකු වූ සවුරව් සිංහානියා (කරන් සිං ග්‍රෝවර්) දිවාන් පවුල වෙත කාරයක් ත්‍යාග කරමින් ඔවුනට දහවල් ආහාරය සඳහා ආරාධනාවක් සිදුකරයි. එහිදී ඔහු ආදිත්‍ය වෙත අසැබි යෝජනාවක් ඉදිරිපත් කරමින්, සියා තමා වෙත එක් රැයකට ආදිත්‍ය විසින් එවනු ලැබුවහොත් ආදිත්‍යගේ ව්‍යාපාර පුළුල් කරගැනීමටත්, වුවමනා තරම් මුදල් ලබා දීමටත් හැකි යැයි ප්‍රකාශ කරයි. සවුරව්ගේ මෙම පහත් යෝජනාව ආදිත්‍ය විසින් ප්‍රතික්ෂේප කරයි. මේ සිදුවීමෙන් පසු සවුරව්, ආදිත්‍ය විනාශ කිරීමට කුමන්ත්‍රණ සිදුකරමින්, ඔහුගේ හවුල්කරුවෙකු වූ කායා (ඩේසි ෂා) ඝාතනය කරයි. මෙම ඝාතනයේ වැරදිකරුවා බවට ආදිත්‍ය පත්වෙයි. සිය සැමියා සිරභාරයේ සිටිනු දැකීමට අකමැති වන සියා ඔහුගේ නිර්දෝෂීභාවය ඔප්පු කරනු වස් සවුරව් විසින් සිදුකල යෝජනාව පිළිගනියි. එහිදී ඇය සවුරව්ගේ මෙම යෝජනාව සිදුකිරීමේ මූලික අරමුණ දැනගන්නා අතර, පසුව ඇය සහ ආදිත්‍ය, සවුරව් විනාශ කර දැමීමට ඔවුන්ගේ හැකි උපරිමය සිදු කරයි.

## රංගන ශිල්පීන්
* කරන් සිං ග්‍රොවර් - *සවුරුවු සිංහානියා* / *කරන් සිංහානියා* (සැබෑ නාමය) ලෙස
* ෂාමන් ජෝශි - *ආදිත්‍ය සිංහා* ලෙස
* සරින් ඛාන්  - *සියා දිවාන්* ලෙස
* ඩේසි ෂා - *කායා ෂර්මා* ලෙස
* ප්‍රියංශු චැටර්ජි - *වික්‍රම් දිවාන්* ලෙස
* පූජා ගුප්තා - ගීතයක

## මූලාශ්‍ර
බොනේ සුල්තාන් රාජ්‍යය

**බොනේ** (හෙවත් *බොනි*, හෙවත් *බොනේ සඔරාජා*) යනු වත්මන් ඉන්දුනීසියාවේ සුලාවසි දූපතේ නිරිත දිග ප්‍රදේශයේ පිහිටා තිබූ සුල්තාන් රාජ්‍යයකි. එහි දේශ භූමිය වර්‍ග සැතපුම් 1000 ක් (වර්‍ග කිලෝමීටර් 2600 ක්) විශාල විය. බොනේහි ප්‍රධාන නගරය වූ බොනි පිහිටා තිබෙන්නේ බූගිස් ජාතිකයින්ගේ නිජබිම වූ මකාසාර් නගරයේ සිට ඊසාන දිගට කිලෝමීටර් 130 ක් (සැතපුම් 81 ක්) දුරිනි.

සුලාවසි දූපතේ පිහිටි අනෙකුත් රාජ්‍යවල මෙන්ම මෙම රාජ්‍යය තුළ ද පිරිමි ළමුන්ට පෙර ගැහැණු ළමුන්ට හරහා රාජාසනය ලබා දීමේ සිරිතක් තිබුණි.

## මූලාශ්‍ර
* බොනේහි සිදු වූ යුද්ධ පිළිබඳව බැලීමට, Perelaer, *De Bonische Expedition*, 1859 (Leiden, 1872) ; තවද, Meyers, *Militaire Spectator* (1880).
*

## බාහිර සබැඳි
* බොනේහි ඉතිහාසය
ලයි-ෆයි

thumb|*ලයි-ෆර්ස්ට්*, පළමු *ලයි-ෆයි* උපකරණ

**ලයි-ෆයි** (**ලයිට් ෆිඩෙලිටි**) යනු,  වයි-ෆයි ක්‍රමයට සජාතීය වන්නාවූ, ද්වීදිශා, උච්ච වේග සහ පූර්ණ ජාලකෘත රැහැන්-රහිත සන්නිවේදන තාක්ෂණයකි.

ප්‍රවර්ගය:2011 හඳුන්වාදීම්
ප්‍රවර්ගය:රැහැන්-රහිත ජාලකරණය
ප්‍රවර්ගය:ප්‍රකාශ සන්නිවේදනය
ප්‍රවර්ගය:එඩින්බරෝ විශ්වවිද්‍යාලය
බුලුඞාන් සුල්තාන් රාජ්‍යය

**බුලුඞාන් සුල්තාන් රාජ්‍යය** යනු බෝර්නියෝ දුපතේ නැඟෙනහිර ප්‍රදේශයේ වත්මන් ඉන්දුනීසියාවේ උතුරු කලිමන්තාන් පළාත තුළ බුලුඞාන් ප්‍රාන්තයේ පිහිටා තිබූ රාජ්‍යයකි. එහි දේශභුමියට උතුරු කලිමන්තාන් පළාතේ නැඟෙනහිර වෙරළ තීරය සහ මැලේසියාවේ තවාවු ප්‍රදේශය ඇතුළත් විය.

## ඉතිහාසය
මෙම සුල්තාන් රාජ්‍යය පිහිටුවනු ලැබුවේ උමා අපාන් නමැති කයාන් කණ්ඩායමක් විසිනි. ඔවුන් 17 වැනි සියවසෙහි වෙරළ බඩ ප්‍රදේශයට සංක්‍රමණය වීමට පෙර අපෝ කයාන් (කයාන් උස් බිම් සානුව) ප්‍රදේශයේ විසූ අය වූහ.

## ගැලරිය

File:COLLECTIE TROPENMUSEUM Groepsportret met Maulana Mohamad Djalaloeddin Sultan van Boeloengan op zijn troon TMnr 60041528.jpg|බුලුඞාන් සුල්තාන් රාජ්‍යයේ පාලකයින් (වර්‍ෂ 1925-1935 අතර).
File:COLLECTIE TROPENMUSEUM De sultan van Bulungan en zijn echtgenote Borneo TMnr 10001599.jpg|බුලුඞාන් හි අබ්දුල් ජලීල් තම රැජිණ සමඟ (1940).

## මූලාශ්‍ර
* Burhan Magenda, *East Kalimantan: the decline of a commercial aristocracy*, Cornell Modern Indonesia Project, 1991, ISBN 0-87763-036-4
* Sellato, Bernard, *Forest, Resources and People in Bulungan*, Center for International Forestry Research, 2001, ISBN 979-8764-76-5
සැර්ඩං සුල්තාන් රාජ්‍යය

**සැර්ඩං සුල්තාන් රාජ්‍යය** යනු වත්මන් ඉන්දුනීසියාවේ උතුරු සුමාත්‍රා පළාත තුළ පිහිටා තිබූ මැලේ සුල්තාන් රාජ්‍යයකි. මෙය ඩෙලි සුල්තාන් රාජ්‍යයට යාබදව පිහිටා තිබුණේය.
, වර්‍ෂ 1930.]]

1943 දී ජපන් ආක්‍රමණිකයින් විසින් සැර්ඩං සුල්තාන් රාජ්‍යයේ රජ පවුලේ සාමාජිකයෙක් වූ තැංකු රහ්මතුල්ලාහ් හිස ගසා දමනු ලැබුවේය.

## මූලාශ්‍ර
සමුද්‍ර පසායි සුල්තාන් රාජ්‍යය

**සමුද්‍ර පසායි**, හෙවත් **සමුද්‍ර** හා **පසායි** යනුවෙන් ද සමහර විට **සමුද්‍ර දාරුස්සලාම්** යනුවෙන් ද හඳුන්වනු ලබන්නේ 13 වැනි සියවසේ සිට 15 වැනි සියවස දක්වා වත්මන් ඉන්දුනීසියාවේ සුමාත්‍රා දූපතේ උතුරේ පිහිටා තිබූ මුස්ලිම් රාජ්‍යයකි. සමුද්‍ර යනුවෙන් මෙම රාජ්‍යය නම් කිරීමට හේතුව සංස්කෘත භාෂාවෙන් මහ මුහුදට යෙදෙන වචනය බව සිතනු ලැබේ. හිකායාත් රාජා-රාජා පසායි තුළ සඳහන් ඇති පරිදි, මෙරාහ් සිලු රජ තුමා මෙම රාජ්‍යයට සමන්දරා යනුවෙන් නම් කර තිබේ. වර්‍ෂ 1267 ඉස්ලාමය වැළඳ ගත් එම රජ තුමා තමාට මලිකුල් සාලිහ් ලෙස නමක් තබා ගත් අතර, ඔහු මෙම රාජ්‍යයේ පළමු සුල්තාන්වරයා විය.

මෙම රාජධානිය පිළිබඳ තොරතුරු ලැබෙන්නේ ඉතා සුළු වශයෙනි.

## මූලාශ්‍ර
## වැඩිදුර කියවීම
* 
* 
*
සම්බාස් සුල්තාන් රාජ්‍යය

**සම්බාස්** යනු බෝර්නියෝ දූපතේ වත්මන් ඉන්දුනීසියාවේ පිහිටා තිබූ මැලේ රාජ්‍යයකි.

## සුල්තාන්වරයා
සුල්තාන්වරයා අමතනු ලබන්නේ “අති උත්තරීතර” යනුවෙනි. ඔහුගේ රාජකීය නමට පෙර “ශ්‍රී පාඩුකා අල්-සුල්තාන් තුවාන්කු” යනුවෙන් ද එකතු කර ගනු ලැබේ. සුල්තාන්වරයාගේ ආර්‍ය්‍යාව සඳහන් කරනු ලබන්නේ “ශ්‍රී පාඩුකා රාතු” ලෙස ය.

සුල්තාන්වරුන් සිහසුනට පත් කරනු ලබන්නේ පිරිමි ළමුන්ගෙන් වන අතර රාජකීය භාර්‍ය්‍යාවන්ගේ පුතුන්ට රාජකීය නොවන භාර්‍ය්‍යාවන්ගේ පුතුන්ට වඩා මුල් තැන දෙනු ලැබේ.

## බාහිර සබැඳි 
* සම්බාස්
* සම්බාස් සුල්තාන් රාජ්‍යය බිහි වූයේ බෘෘනයි රාජ්‍යයෙනි
ඉන්දියානු සියවස

**ඉන්දියානු සියවස**(හෝ **ඉන්දියාවෙහි සියවස**) යනු, 20වන සියවස බොහෝවිට ඇමරිකානු සියවස ලෙසින්ද සහ, 19වන සියවස පැක්ස් බ්‍රිටෑනිකා (බ්‍රිතාන්‍ය සාමය) ලෙසින්ද හැඳින්වුනු ආකාරයට,  ඉන්දියාව විසින් 21වන සියවස තුලදී ප්‍රමුඛත්වය ගැනුමට ඇති හැකියාව දක්වන පදයකි.

## පසුබිම
ප්‍රාඥයින්ට, මාධ්‍ය මූලාශ්‍රයන්ට  සහ *ද වර්ල්ඩ් ඉකොනමි: අ මිලේනියල් පර්ස්පෙක්ටිව්* යන ඔහුගේ පොතෙහි දැක්වෙන ආර්ථික ඉතිහාසඥ ඇංගස් මැඩිසන්ගේ අදහස් පරිදී,   ඉන්දියාවෙහි රාජ්‍යයන් වෙතින්, ක්‍රියු 1 පමණ සිට ක්‍රියු 1000 පමණ දක්වා, ලෝකයේ විශාලතම ආර්ථිකය සමන්විත වී තිබිණි. එසේම, චීනය විසින් ලෝක ආර්ථිකයේ ප්‍රමුඛ ස්ථානය ගෙන සිටි කාලසීමාවෙහිදී, විශාලතම ආර්ථිකය සඳහා දෙවන ස්ථානය ඉන්දියාව විසින් හිමි කරගෙන තිබිණි.

17වන සියවසෙහිදී, ඉන්දියාව සහ චීනය විසින්, ලෝක දදේනියෙන්  60-70 ප්‍රතිශතයකට වග කියූහ.

නූතන ආර්ථික ඉතිහාසඥයින් බොහෝ දෙනෙක් විසින්, ඉන්දියාවේ ආර්ථිකයෙහි පසුබෑම් තත්ත්වය සඳහා වගකිය යුත්තේ යටත්විජිත පාලනය බව පවසන්නේ, මෙම කාල සීමාවෙහිදී ඉන්දියානු කර්මාන්තයන්හී ආයෝජනය සීමිත වුනු බැවිනි.

## සාධක
thumb|එජ හා සසඳමින් ඉන්දියාවෙහි සහ චීනයෙහි 2009-2050 අතරතුර ප්‍රක්ෂේපිත ආර්ථිකයන්.

භව්‍ය සුපිරි බලවතෙකු ලෙසින් ඉන්දියාව හඳුනාගෙන ඇත.දකුණු ආසියාවේ ආධිපත්‍යය රාජ්‍යය ලෙසින්ද සමහරවිට එය හැඳින්වෙන්නේ. ප්‍රදේශය තුල සමස්ත ආකාරයෙන් &ndash; දේශපාලන, ආර්ථික, හමුදාමය, සංස්කෘතික සහ, ජනවිකාශමය ලෙසින් &ndash; අතිප්‍රබල ප්‍රමුඛත්වයක් එය විසින් දරන බැවිනි. 

## ආශ්‍රිත
## තවදුරටත් කියවීම් 
* "ඊස් දිස් දි ඉන්ඩියන් සෙන්චරි?" *ද ගාඩියන්*.
* ඊස් ඉට් ද ඩෝන් ඔෆ් ද ඉන්ඩියන් සෙන්චරි, ආස්ක්ස් වෝට්න් ෆෝරම් . ඉන්ඩියා අබ්‍රෝඩ්.

ප්‍රවර්ගය:ගෝලීය දේශපාලනය
ප්‍රවර්ගය:ඉන්දියාවේ ආර්ථිකය
ප්‍රවර්ගය:දේශපාලනමය නවවාද
ප්‍රවර්ගය:20වන-සියවසෙහි නවවාද‍
ප්‍රවර්ගය:ඉන්දියාවේ විදේශ සබඳතා
ප්‍රවර්ගය:ඉන්දියාවේ ආර්ථික ඉතිහාසය (1991–වර්තමානය)
ප්‍රවර්ගය:ඉන්දියාව
යාන්ත්‍රික පරිවර්තනය

**යාන්ත්‍රික පරිවර්තනය**, (**පරිගණක-උපකෘත පරිවර්තනය**, **යාන්ත්‍රික-උපකෘත මිනිස් පරිවර්තනය** හෝ **අන්තර් ක්‍රියාකාරිත්ව පරිවර්තනය** සමග පටලවා ගත යුතු නොවේ) යනු, ආගණන වාග්විද්‍යාවෙහි  උප-ක්ෂේත්‍රයක් වන අතර, එක් භාෂාවකින් තවෙකකට,  පෙළ හෝ කථනය පරිවර්තනය කෙරුමට, මෘදුකාංග භාවිතය පිළිබඳව එය විසින් විමර්ශනය කරනු ලබයි.
ලංකාවේ රජ

**ලංකාවේ රජ** වෙත යොමු විය හැක්කේ:

*ලංකාවේ රාජාණ්ඩුව (1948-1972), ශ්‍රී ලංකා ඉතිහාසයේ ලංකාවේ ඩොමීනියන් එක්සත් රාජධානිය සමඟ රාජාණ්ඩුවක් බෙදාගත් කාලයයි.
*සිංහල රාජාණ්ඩුව
*ශ්‍රී ලංකාවේ රජවරු
*ශ්‍රී ලංකා රජවරුන්ගේ ලැයිස්තුව
සටන් ශිල්ප

සටන් ශිල්පය was practiced in the ancient Thera.]]

ප්‍රවර්ගය:සටන් ශිල්ප
බීමා සුල්තාන් රාජ්‍යය

**බීමා සුල්තාන් රාජ්‍යය** යනු වත්මන් ඉන්දුනීසියාව තුළ සුම්බාවා හි නැඟෙනහිර ප්‍රදේශයේ, එනම් වත්මන් බීමා තුළ පිහිටා තිබූ මුස්ලිම් රාජ්‍යයකි. බීමා සුල්තාන් රාජ්‍යයට පෙර පැවති රාජ්‍යය සඳහන් කෙරෙන්නේ බීමා රාජධානිය ලෙස ය. මෙම රාජ්‍යය එය තුළින් සඳහන් කෙරෙන්නේ ඹොජෝ රාජධානිය ලෙස ය.

## මූලාශ්‍ර
ලංකත් සුල්තාන් රාජ්‍යය

අහ්මද් සුලයිමානුද්දීන් සුල්තාන්වරයා අබ්දුල් අසීස් සුල්තාන්වරයාගේ දියණිය වූ තැංකු ලයිලන් ෂෆීනා කුමරිය සමඟ විවාහ වූ මංගලෝත්සව සමයේ පැවති කාරෝ සංස්කෘතිය, 1926.]]

**ලංකත් සුල්තාන් රාජ්‍යය** යනු වත්මන් ඉන්දුනීසියාවේ උතුරු සුමාත්‍රා පළාත තුළ ලංකත් ප්‍රාන්තයේ පිහිටා තිබූ මුස්ලිම් රාජ්‍යයකි. එහි පැවැත්ම ඉස්ලාමයට පෙර සමය දක්වා තිබිය හැකි නමුත් එය පිළිබඳ ලිඛිත ඉතිහාසය තිබෙන්නේ 17 වැනි සියවසේ සිට ය.

## මූලාශ්‍ර
## Pranala luar 
*  අරුල් ඩාහුලු, ලංකත් 
*  ලංකත් රාජ්‍යයේ සුල්තාන්
*  ලංකත් සුල්තාන් රාජ්‍යය
*  කුයීන්ස්ලන්ත විශ්වවිද්‍යාලයේ ලංකත් සුල්තාන් රාජ්‍යය පිළිබඳ ලිපි
තුන්වෙනි ලෝකය

සීත යුද වකවානුවේ නේටෝ වෙත හෝ සමසමාජ කඳවුර වෙත සම්බන්ධ නොවී නොබැඳි ප්‍රතිපත්තිය අනුගමනය කල රටවල් **තුන්වෙනි ලෝකය** හෝ **තුන්වෙනි ලෝකයේ රටවල්** ලෙස හැඳින්වේ.
කුෂ්ඨරාජගල

**කුෂ්ඨරාජගල** යනු ශ්‍රී ලංකාවේ මාතර දිස්ත්‍රික්කයේ වැලිගම ආශ්‍රිත ස්වභාවික ගල් පර්වතයක උන්නතව නෙළා ඇති අවලෝකිතේශ්වර බෝධිසත්ව ප‍්‍රතිමාවක් වේ. එය ගාල්ල-මාතර මාර්ගයේ වැලිගම සිට මාතර දෙසට කිලෝ මීටර පහක් පමණ දුරින් පිහිටයි. ප්‍රථිමාව වැලිගම අග්‍රබෝධි විහාරයට අයත් වේ.

## ඉතිහාසය
කුෂ්ඨරාජගල බෝධිසත්ව ප්‍රථිමාව පිහිටා ඇති වැලිගම ප්‍රදේශය අතීත අනුරාධපුර යුගයේ පටන් පැවත එන පුරාණ නැව් තොටක් වීම හේතුවෙන්, මෙම ස්ථානය පිළිබඳව පැරණි සාහිත්‍ය මූලාශ්‍රවල හා ජනප්‍රවාදයන්විගෙන් විවිධ තොරතුරු දැකගත හැකි වේ. සිංහල බෝධිවංශයට අනූව අනුරාධපුර ශ්‍රී මහා බෝධියට අයත් දෙතිස් ඵල අංකුරයන්ගෙන් ප්‍රථම බෝධී අංකුරය වැලිගම අග්‍රබෝධි විහාර භූමියෙහි රෝපණය කොට තිබෙන අතර මේ හේතුවෙන් මෙහි ඉතිහාසය දේවානම්පියතිස්ස රජ (ක්‍රි.පූ. 307 - 267) සමය දක්වා දිවෙන බව විශ්වාස කෙරේ. කෙසේ නමුදු මෙම ප්‍රථිමාව එහි වූ නිර්මාණ ලක්ෂණවලට අනුව ක්‍රි.ව. 5-7 සියවස්වලට අයත් වන පැවසෙයි.

පසුකාලීනව ගොඩනැගුණු බ්‍රිතාන්‍ය යටත් විජිත සමයේ, වැලිගම හරහා ඉදිකල දුම්රිය මාර්ගය හේතුවෙන් වැලිගම අග්‍රබෝධි විහාරය හා කුෂ්ඨරාජගල පිහිටි භූමිය දෙකඩ වීමට මූලිකම හේතුව විය.

## ජනප්‍රවාද
කුෂ්ඨරාජගල සම්බන්ධව ජනප්‍රවාදයන්ද පවතී. ඉන් එකකට අනූව මෙම ප්‍රථිමාව, කුෂ්ඨ රෝගයක් වැළඳුණු හතරවැනි අග්බෝ රජු දේව ආශීර්වාදය ලබා ගැනීමේ අරමුණින් දෙවුන්දර පිහිටි දේවාලයට පැමිණි අවස්ථාවේ නාථ දෙවියන්ගේ රූපයක් ඉදිකිරීමට සිදුකල බාරවීමකට අනූව ඉදිකරන ලද්දක් වේ. කුෂ්ඨ රෝගයෙන් සුවවීමෙන් අනතුරුව රජු විසින් බාරය ඔප්පු කිරීමක් වශයෙන් වැලිගම අවලෝකිතේශ්වර නාථ රූපය කරවූවේ යැයි ජනවහරෙහි දැක්වේ.

## ප්‍රථිමාව
කුෂ්ඨරාජගල ප්‍රථිමාව මගින් මහායාන බුදුධහමට අයත් අවලෝකිතේශ්වර බෝධිසත්වයන් නිරූපණය වන බැව් පිළිගැනීමට ලක්ව තිබේ. මහායාන බෝධිසත්ව ප්‍රථිමා හී ජටා මකුටයෙහි (ශීර්ෂාභරණයෙහි) සමාධි බුදු පිළිමයක් අන්තර්ගතවීමත්, මෙම ප්‍රථිමාවේ ජටා මකුටයෙහි සමාධි බුද්ධ ප්‍රතිමා සතරක්ම දැකගත හැකි වීමත් ඊට හේතුව වී තිබේ.
මෙම අවලෝකිතේශ්වර බෝධිසත්ව ප්‍රතිමාවේ ඉහළින්ම කොටා ඇති බුද්ධ රූපයෙන් සුඛහාවතී බුද්ධ ක්ෂේත්‍රයේ විරාජමානව වැඩ සිටින අපරිමිත බුදුරැස් මාලාවෙන් බබළන අමිතාභ බුදුන් වහන්සේ නිරූපණය වේ. 
මීට අමතරව අතීතයේ විසූ මහායානික බෞද්ධ පිරිස් විසින් රෝග සමනය උදෙසා අවලෝකිතේශ්වර නාථ දෙවියන් පිදීම හා මහාචාර්ය සෙනරත් පරණවිතාන මහතා විසින් දක්වනු ලැබූ නේපාල ලිපියක, *නාථ දෙවියන් ගේ එකසිය අටක් වූ අවතාර අතරේ "සිංහනාද අවලෝකිතේශ්වර" සියළු රෝග සමනය කරන ස්වරූපය බවත් එනිසාම සිංහල ලංකාද්වීපයෙහි ආරෝග්‍යශාලා "ලෝක නාථ" යන නාමය ව්‍යවහාර කරන බව*, සඳහන් කිරීම නිසා මෙම මතය ඇති වී තිබේ.

උසින් අඩි අටක් පමණ වන, පිහිටි ගලට අනුබද්ධවන ලෙස නිර්මාණය කොට ඇති මෙම ප්‍රථිමාවේ යටිකය දෝතියකින් සරසා තිබේ. එම පිළිමයේ උඩුකයේ උදර බන්ධනයකින් දැකගත හැකිවන අතර ගෙලෙහි මාල හා දෑතෙහි වළලු පවතී. දෙකන් ලම්බකර්ණව දක්වා ඇති අතර ඒවා කුණ්ඩලාභරණවලින් අලංකෘතය. දෙඅත් මගින් මුද්‍රාවන් දක්වයි. ඉන් දකුණු හස්තයෙන් විතර්ක මුද්‍රාව හා වම් හස්තයෙන් ආහ්වාන මුද්‍රාව දක්වන බව උල්රිච් වොන් ශ්‍රොඩර් මහතාගේ, බුඩිස්ට් ස්කල්පචර් ඉන් ශ්‍රී ලංකා (Buddhist Sculptures in Sri Lanka) නමැති ග්‍රන්ථයෙහි සඳහන් කර ඇත. එසේම ජටා මකුටයෙහි සමාධි බුදුපිළිම 4 ක්ම නෙළා ඇති මෙරට එකම අවලෝකිතේශ්වර බෝධිසත්ව පිළිමය ලෙසද කුෂ්ඨරාජගල පිළිගැනේ.

## මූලාශ්‍ර
ප්‍රවර්ගය:මාතර දිස්ත්‍රික්කයේ පුරාවිද්‍යා ආරක්‍ෂිත ස්මාරක‎
ලංකාතිලක පිළිම ගෙය

**ලංකාතිලක පිළිමගෙය** ශ්‍රී ලංකාවේ පොළොන්නරුව පිහිටි පුරාණ බෞද්ධ විහාර මන්දිරයක් වේ. චූලවංශයට අනූව එය පරාක්‍රමබාහු රජතුමා (ක්‍රි.ව. 1153-1186) විසින් ඉදිකරවන ලද්දක් සේ සැළකේ.

## පිළිම ගෙය
ලංකාතිලකය පරාක්‍රමභාහු රජු විසින් ඉදිකරනු ලැබූ විහාර අතර විශාලතම ප්‍රථිමා ගෘහය ලෙස හැඳින්වේ. ගඩොලින් නිමවා ඇති එහි වහළ වෘත්තාකාර ස්වරූපයක් ගන්නා බැවින් ගෙඩිගේ සම්ප්‍රදායට අයත් යැයි විශ්වාස කෙරේ. ප්‍රථිමා ගෘහය ගර්භ ගෘහය, අන්තරාලය, හා මුඛ මණ්ඩපය ලෙස කොටස් තුනකින් සමන්විත වන අතර එහි වූ හිටි බුදු පිළිමය අඩි 42 ක් පමණ උසකින් යුක්ත වේ. බුද්ධ ප්‍රථිමාවෙහි අත් හා මුහුණ විනාශ වී තිබේ. 

අඩි 40ක් උස හිටි බුදු පිළිමයක් වන ලංකාතිලක පිළිමගෙයි බුදුපිළිමය සමභංග ප්‍රතිමාවකි. ගඩොල් හා හුණු බදාම මාධ්‍යයෙන් ප්‍රචලිත වූ ප්‍රතිමා නිර්මාණය පිළිබඳව මනා උදාහරණයක් වන මෙම බුද්ධ ප්‍රතිමාව 1910දී "එච්.සී.පී බෙල්"ගේ වාර්තා වලට අනූව අඩි 41ක් උස විය. එකල මෙහි හිස කොටස කැඩී ගොස් නොතිබූ අතර නිර්මාණය සඳහා භාවිත කර ඇති ගඩොල් ප්‍රමාණයෙන් කුඩා ඒවා වේ. ඒ මත ස්තර ගණනාවක් යෙදූ බදාම තට්‍ටු ඇත. බදාම තට්‍ටු 10ක් ප්‍රතිමාව සඳහා යොදාගෙන ඇත. ඇස්, කට, නාසා, සවන් යන කොටස් තැනීමේදී හුණු බදාම ස්ථර වශයෙන් භාවිත කිරීම අවශ්‍ය වේ. ගඩොල් ආකෘතිය ශරීරයේ බාහිර දළ ආකෘතිය පමණක් දරා සිටී. මෙහි දෙඅත් කැඩී ගොස් තිබෙන අතර එහි දකුණතින් අභය මුද්‍රාවද, වමතින් සිවුරු පොටද දරා සිටීම නිරූපණය වන අයුරින් තනා තිබෙන්නට ඇතැයි විශ්වාස කල හැකිය. බුද්ධ ප්‍රතිමාව අඩි 4ක් උස ගඩොල් පද්ම පීඨයක් මත වැඩ හිඳී. හුණු බදාමයෙන් කළ මෙය වර්ණ ගන්වා තිබී ඇත. මූර්ති ශිල්පියා බුදුන් වහන්සේගේ සිවුර අවසන් වන ස්ථානයට පහළින් කුඩා සිංහ රුවක් නිර්මාණය කර ඇත. සිවුරු පොටේ බර දරා සිටින අධාරකයක් ලෙස මෙය තනා ඇත. ප්‍රතිමාවේ කලාත්මක ලක්ෂණයන්ට හානියක් නොවන අන්දමට මෙය නිර්මාණය කර ඇති ආකරය විස්මය දනවන සුළුය. බුද්ධ ප්‍රතිමා හා ගෘහ නිර්මාණ ආකෘතිය ඉතා හොඳින් එකිනෙක හා සම්බන්ධවන ලෙස ගලපා තිබේ. එහි පිය ගැට පෙළ තවමත් දක්නට ලැබෙන අතර ඉහලට යන්නෙකුට යායුතුව ඇත්තේ පිලිමයට පි‍ටුනොපා ශරීරය හරස් අතට තබාගෙනය. එය මෙහි පවතින්නාවූ තවත් සුවිශේෂී ලක්ෂණයක් ලෙස සඳහන් කල හැකිය.

## මේවාද බලන්න
*ලංකාතිලක විහාරය, උඩුනුවර
*තිවංක පිළිම ගෙය
*ථූපාරාම පිළිම ගෙය

## මූලාශ්‍ර
ප්‍රවර්ගය:පොළොන්නරුව දිස්ත්‍රික්කයේ බෞද්ධ සිද්ධස්ථාන
ප්‍රවර්ගය:පොළොන්නරුව දිස්ත්‍රික්කයේ පුරාවිද්‍යා ආරක්‍ෂිත ස්මාරක‎
පෙයුරෙයුලාඃ සුල්තාන් රාජ්‍යය

** පෙයුරෙයුලාඃ සුල්තාන් රාජ්‍යය** යනු අග්නි දිග ආසියාවේ පැරණිතම ඉස්ලාමීය රාජ්‍යවලින් එකකි. එය 9 වැනි සියවසේ පැවති බවක් අදහස් කෙරේ. පෙයුරෙයුලාඃ රාජ්‍යය පිහිටා තිබුණේ වත්මන් ඉන්දුනීසියාවේ සුමාත්‍රා දූපතේ උතුරින් පිහිටි නැඟෙනහිර අචේහ් ප්‍රාන්තය තුළ ය.

## බාහිර සබැඳි
* බන්දර් කලීෆා 
* පෙයුරෙයුලාඃ සුල්තාන් රාජ්‍යය IAIN Ar-Raniry

## මූලාශ්‍ර
* SKI Fakultas Adab UIN Yogyakarta, *Sejarah Peradaban Islam di Indonesia*, Yogyakarta: Penerbit PUSTAKA, 2006.
මොට්ටගල ගාමිණී තිස්ස ආරාම සංකීර්ණය

**මොට්ටගල ගාමිණී තිස්ස ආරාම සංකීර්ණය** ශ්‍රී ලංකාවේ අම්පාර දිස්ත්‍රික්කයට අයත් අක්කරපත්තුව ආලයඩි වෙම්බු ප‍්‍රාදේශීය ලේකම් කොට්ඨාසයේ පිහිටා ඇති එෙතිහාසික බෞද්ධ පුදබිමක් වේ. එය අක්කරපත්තුව නගරයේ සිට දකුණු දිශාවට විහිදෙන සාගම පාරේ කිලෝ මීටර් දහයක් පමණ ගමන් කල විට හමුවන මොට්ටියගල ප්‍රදේශයේ, මාර්ගයේ වම්අත දෙසින් වූ වෙල්යායක් මධ්‍යයේ පිහිටයි.

## ඉතිහාසය
මොට්ටගල කඳු පාමුල පිහිටි මෙම ආරාම සංකීර්ණයේ ඉතිහාසය මහානාග රජුගේ කාලයේ සිට යඨාලතිස්ස, ගෝඨාභය, කාවන්තිස්ස යන රජ සමයන් දක්වා දිවෙන බව පැවසෙයි. මහාචාර්ය සෙනරත් පරණවිතාන මහතා විසින් රචිත *ඉන්ස්ක්‍රිප්ෂන් ඔෆ් සිලෝන් පාර්ට් - II (Inscription of Ceylon Part - II)* කෘතියට අනූව මෙම පුදබිමේ දැකගත හැකි බ‍්‍රාහ්මීය අක්ෂර වලින් සමන්විත ගිරි ලිපිය (487 සෙල්ලිපිය) ක්‍රිස්තු පූර්ව 3-1 සියවස්වලට අයත් යැයි දක්වා තිබේ. එම ශිලාලිපියෙහි *දසභානික පරම්පරාවට අයත් උපතැර නාග නාග නම් රජ කෙනෙක්‌ ගමිනිතිස විහාරය කරවා පැමිණි නොපැමිණි පූජා කළ බැව්* සටහන් කොට තිබේ.

## විහාරය
බොහොදුරට නටඹුන්ව ගොස් ඇති මෙම විහාර සංකීර්ණයෙහි වර්තමානයේ දිය පොකුණක්, ගල් පඩි පෙළක් දැකගත හැකිවේ. මීට අමතරව කඳු මුදුනේ දාගැබක් තිබූ බවට විශ්වාස කෙරේ. කඳු පාමුල තිබූ දාගැබ අන්තවාදීන් විසින් බුල්ඩෝසර් කොට සමතලා කිරීමට මෑතකදී පියවර ගෙන තිබුණි.

## විනාශ කිරීම
තම කුඹුරු ඉඩම විශාල කර ගනු වස් 2012 වර්ෂයේ අගෝස්තු 31 හා සැප්තැම්බර් 3 අතර කාල සීමාව තුලදී, මොට්ටගල කඳු පාමුල එතෙක් වසර 2300ක් පමණ කලක් තිබූ පැරණි දාගැබ බුල්ඩෝසර් කිරීම මගින් සම්පූර්ණයෙන් විනාශ කොට දැමීමට, ප්‍රදේශයේ මුස්ලිම් අයෙකු පියවර ගෙන තිබුණි. පසුව මාධ්‍ය මගින් මම විනාශය වාර්ථා කිරීමත් සමග, පොලීසිය මගින් සිදුවීමට සම්බන්ධ පුද්ගලයින් දෙදෙනෙකු අත්අඩංගුවට ගත් අතර පසුව රුපියල් 25,000 බැගින් වූ දඩයක් මත ඔවුන් නිදහස් කොට දැමීමට අධිකරණය පියවර ගන්නා ලදී.

## මේවාද බලන්න
*සාගම සෑය

## මූලාශ්‍ර
ප්‍රවර්ගය:අම්පාර දිස්ත්‍රික්කයේ බෞද්ධ සිද්ධස්ථාන‎
ප්‍රවර්ගය:අම්පාර දිස්ත්‍රික්කයේ පුරාවිද්‍යා ආරක්‍ෂිත ස්මාරක
දුෂ්කර පාසල් නාම ලේඛනය

මධ්‍යම පළෘත තුළ පවත්නා දුෂ්කර පාසැල් නාම ලේඛනය
මලියදේව රහතන්වහන්සේ

**මලියදේව රහතන් වහන්සේ **ක්‍රි.පූ. දෙවන සියවසේ ලක්දිව විසු අරහත් භාවය ලැබූ හිමි නමකි.

මහාවංසයට අනුව ලක්දිව විසු අවසන් ප්‍රසිද්ධතම අභිඥ්ඥාලාභී රහතන්වන්සේ මලියදේව රහතන්වන්සේ වූ සේක. ජනප්‍රවාදයට අනුව උන්වහන්සේ ඉන්දියාවේ සිට බුද්ධ ප්‍රතිමා 4ක් ලංකාවට වැඩම කරවූ සේක.

උන්වහසේ ගේ භාවනා කුටිය අරන්කැලේ ද   වැඩසිටි ස්ථානය ගුහාරාමයේද ඇත.

## මේවාද බලන්න
* මලියදේව විද්‍යාලය

## මූලාශ්‍ර 
ප්‍රවර්ගය:රහතන් වහන්සේලා
පජාං සුල්තාන් රාජ්‍යය‍

**පජාං සුල්තාන් රාජ්‍යය** (1568–1586) යනු වත්මන් ඉන්දුනීසියාව තුළ ජාවා දූපතේ කෙටි කලක් පිහිටා තිබූ මුස්ලිම් රාජ්‍යයකි. ඩෙමාඃ සුල්තාන් රාජ්‍යයේ රජකමට හිමිකම් පෑ හඩිවිජය හෙවත් ජකා තිංකීර් නමින් හඳුන්වනු ලැබූ බොයොලාලි හි අධිපතියා විසින් මෙය ආරම්භ කරනු ලැබුවේය.

## ග්‍රන්ථ
* අන්ජාර් අනි. 1980. *Raden Ngabehi Ronggowarsito, Apa yang Terjadi?* Semarang: Aneka Ilmu
* Andjar Any. 1979. *Rahasia Ramalan Jayabaya, Ranggawarsita & Sabdopalon*. Semarang: Aneka Ilmu
* *Babad Majapahit dan Para Wali Jilid 3*. 1989. Jakarta: Departemen Pendidikan dan Kebudayaan, Proyek Penerbitan Buku Sastra Indonesia dan Daerah
* *Babad Tanah Jawi, Mulai dari Nabi Adam Sampai Tahun 1647*. (terj.). 2007. Yogyakarta: Narasi
* H.J.de Graaf dan T.H. Pigeaud. 2001. *Kerajaan-Kerajaan Islam Pertama di Jawa*. Terj. Jakarta: Pustaka Utama Grafiti
* Hayati dkk. 2000. *Peranan Ratu Kalinyamat di jepara pada Abad XVI*. Jakarta: Proyek Peningkatan Kesadaran Sejarah Nasional Direktorat Sejarah dan Nilai Tradisional Direktorat Jenderal Kebudayaan Departemen Pendidikan Nasional
* Moedjianto. 1987. *Konsep Kekuasaan Jawa: Penerapannya oleh Raja-raja Mataram*. Yogyakarta: Kanisius 
* Purwadi. 2007. *Sejarah Raja-Raja Jawa*. Yogyakarta: Media Ilmu
* රික්ලෙෆ්ස්, එම්. සී., *A History of Modern Indonesia since c. 1200*, Palgrave MacMillan, New York, 2008 (terbitan ke-4), ISBN 978-0-230-54686-8
* ස්ලාමත් මුල්ජානා. 1979. *Nagarakretagama dan Tafsir Sejarahnya*. Jakarta: Bhratara
ගඩලාදෙණිය විහාරය

**ගඩලාදෙණිය විහාරය** (**ධර්මකීර්ති විහාරය**) යනු ශ්‍රී ලංකාවේ මහනුවර දිස්ත්‍රික්කයේ පිහිටි පුරාණ බෞද්ධ සිද්ධස්ථානයක් වේ. එය පිළිමතලාව හන්දියේ සිට දවුලගල මාර්ගයේ කිලෝමීටර 1ක් පමණ දුරින් පිහිටයි. මෙම විහාරය වත්මන් ශ්‍රී ලංකාවේ පවතින අංගසම්පූර්ණ ගල් විහාරය ලෙස සැලකේ. 

## ඉතිහාසය
ගඩලාදෙණිය විහාරයේ ඉතිහාසය ක්‍රි.ව. 14වන සියවස පමණ දක්වා දිවයයි. පැරණි මූලාශ්‍රයන්ට අනූව මෙම විහාරය පළමුවන ධර්මකීර්ති හිමියන්ගේ අනුශාසනා පරිදි හතරවන බුවනෙකභාහු රජ (ක්‍රි.ව. 1341-1351) විසින් ඉදිකරන ලද්දක් වේ. රජු විසින් මෙම විහාරයේ ඉදිකිරීම් සිය ප්‍රධාන අමාත්‍ය *සේනාධිලංකාර* වෙත පැවරූ බවත්, ඔහු දකුණු ඉන්දියානු වාස්තුවේදී *ගණේශ්වරාචාරී*ගේ සැළසුමකට අනූව විහාරය ගොඩනැංවූ බවත් සඳහන් වේ.මෙය ගම්පොල යුගයේ ඉදිකල ඉතා වැදගත් සිද්ධස්ථාන යකි

## විහාරය
ගඩලාදෙණිය විහාරයේ මූලික ඉදිකිරීම් ලක්ෂණ හා වාස්තුකලා ලක්ෂණ දකුණු ඉන්දිය විජයනගර් සම්ප්‍රදායට සමානතා දක්වයි. ස්වභාවික පිහිටි ගල් පර්වතයක් මත විහාර ගොඩනැගිලි ඉදිකොට තිබේ. විහාරය ප්‍රථිමාගෘහයකින්, පිවිසුම් තොරණකින්, චෛත්‍යයකින්, බෝධි වෘක්ෂයකින්, සංඝාවාසයකින් හා දේවාල දෙකකින් සමන්විත වේ. විහාර භූමියෙහි මීට අමතරව පැරණි ශිලා ලිපි කිහිපයක්ද දැකගත හැකිවේ.

කළු ගලින් නිර්මිත විහාරය එකක් පිටුපස එකක් යෙදෙන පරිද්දෙන් කාමර දෙකකින් සහ පිට මණ්ඩපයකින් යුක්ත වේ. එහි ඇතුල් කාමරය තුල රියන් 12 ක් පමණ උස් වූ ඔත් පිළිමයක් හා හිටි පිළිම  හතරක් දැකගත හැකි වෙයි. පිටමණ්ඩපය ඉදිරිපිට ස්ථාපිත ගල් කුලුණු ද්විත්වය විහාරයේ වූ සුවිශේෂී නිර්මාණයක් සේ සැළකේ. එහි වම් ගල් කුළුණ ගණේශ්වරාචාරී විසිනුත් දකුණු කුළුණ ලාංකීය ගල් වඩුවෙකු විසිනුත් කැටයම් කර ඇතැයි පැවසේ. ඒ අනූව වම් කුළුණ හින්දු ආභාසයට අනුවත්, දකුණු කුළුණ බෞද්ධ ආභාසයට අනුවත් සකස් කොට තිබේ.

ශෛලමය බෝධිඝරයකින් වටවූ ගඩලාදෙණිය විහාරයේ වූ බෝධි වෘක්ෂය, දඹදිව දෙව්රම් වෙහෙර ආනන්ද බෝධියෙන් රැගෙන ආ බෝධි අංකුරයක් යැයි විශ්වාස කෙරේ. එය පළමුවන ධර්මකීර්ති හිමි විසින් රෝපණය කොට තිබේ. සිද්ධස්ථානයේ වූ අඩි 40ක් පමණ උසට ගොඩ නංවා ඇති චෛත්‍යය විජයොත්පහය චෛත්‍යය ලෙස වහරනු ලැබේ. උස්වූ කුළුණු 4 ක් මත පියස්සක් යෙදීම මගින් ඊට ආරක්ෂාව සළසා ඇත.

එමෙන්ම මෙම විහාරභූමියේ සෙල්ලිපි 6ක් ද පිහිටා තිබේ. ඉන් තුනක් විහාරගෙයට බටහිරින් විහාර සීමාවෙන් පිටත පිහිටියා වූ බෑවුමේ ගලේ කොටා ඇත. ඉන් එක් ලිපියක් හඳුනාගත නොහැකි ලෙසින් විනාශ වී තිබීම කනගාටුවට කරුණකි.තවත් ලිපියක් බෝධියට පැත්තෙන් වූ ගල්තලාවෙහි පිහිටා ඇත.තවත් සෙල් ලිපි(ටැම් ලිපි) 2ක් විහාරගෙය අසල ටැමේ පිහිටා ඇත.

## මේවාද බලන්න
*ශ්‍රී ලංකාවේ මහනුවර දිස්ත්‍රික්කයේ පුරාවිද්‍යා ආරක්‍ෂිත ස්මාරක ලැයිස්තුව
*ලංකාතිලක විහාරය, උඩුනුවර

## මූලාශ්‍ර
ප්‍රවර්ගය:මහනුවර දිස්ත්‍රික්කයේ බෞද්ධ සිද්ධස්ථාන‎
ප්‍රවර්ගය:මහනුවර දිස්ත්‍රික්කයේ පුරාවිද්‍යා ආරක්‍ෂිත ස්මාරක
පොළොන්නරුව කිරි වෙහෙර

**කිරි වෙහෙර** ශ්‍රී ලංකාවේ පොළොන්නරුව පිහිටි පුරාතන ස්ථූපයක් වේ. එය ලංකාතිලක ප්‍රථිමා මන්දිරයට උතුරු දෙසින් වන්නට ඉදිකොට තිබේ. අඩි 80ක් පමණ උසැති ස්ථූපය පොළොන්නරුවේ ආලාහන පිරිවෙනට අයත්ය. මෙය පුරාතනයේ ඉදිකල චෛත්‍ය අතරින් පුරාතන හුණු බදාම තවමත් ඉතිරිව ඇති එකම චෛත්‍යය වේ.

## ඉතිහාසය
ඉතිහාසය පිළිබඳව පැහැදිලි සාධක නොමැති වූවද, මෙම ස්ථූපය පරාක්‍රමබාහු රජුගේ (1153-1186) බිසවක වූ *සුබද්‍රා දේවිය* විසින් ඉදිකෙරූවක් බැව් විශ්වාස කෙරේ. එසේම ස්තූපය ආරම්භයේදි *රූපවතී ස්තූපය* නමින් හැඳින්වූ බවද පැවසේ.   

## ස්ථූපය
උස ප්‍රමාණය අනූව කිරි වෙහෙර පොළොන්නරුවේ පිහිටි දෙවැනි උසම ස්ථූපය සේ සැළකේ. එසේම එය වසර 900 ක පමණ කාලයක් ස්වභාවික බලපෑම් යටතේ, මුල් ඉදිකෙරූ ස්වරූපයෙන්ම බදාම ආලේපිත තට්ටුව ඉතිරිව පවතින ස්ථූප අතුරින් එකක් සේ සැළකේ. මීට අමතරව කිරි වෙහෙර වටා කුඩා ස්තූප ප්‍රමාණයක් දැකගත හැකි වන අතර එම ස්තූප, හිමිවරුන් හා රාජකීයයන් වෙනුවෙන් ඉදිකෙරූ ඒවා බැව් තහවුරුකොට තිබේ. කෙසේ නමුදු කිරි වෙහෙර ඇතුළුව, මෙහි වූ ස්තූප බොහොමයක් නිදන් හොරුන් විසින් විනාශ කොට තිබූ බවද සඳහන් වේ.

## මූලාශ්‍ර
ප්‍රවර්ගය:පොළොන්නරුව දිස්ත්‍රික්කයේ බෞද්ධ සිද්ධස්ථාන‎
ප්‍රවර්ගය:පොළොන්නරුව දිස්ත්‍රික්කයේ පුරාවිද්‍යා ආරක්‍ෂිත ස්මාරක
එර්වින් ජයසූරිය

ආචාර්ය **එර්වින් ජයසූරිය** (ඉංග්‍රීසි: **Irwin Jayasuriya**) යනු  හිටපු  සභාපති සභාපති ලංකා ගමනා ගමන මංඩලය.

## ජීවන සටහන් 
එර්වින් ජයසූරිය  කොළඹ නාලන්දා විද්‍යාලයයේ ආදි සිසුවෙකි. 

## ආශ්‍රිත
* එර්වින් ජයසූරියයන් ගේ ඉංග්‍රීසි විකිපීඩියා පිටුව
* කොළඹ නාලන්දා විද්‍යාලයයේ ආදි සිසු සිවිල් නිලධරයන්

 
ප්‍රවර්ගය:චරිත කතා
ප්‍රවර්ගය:ශ්‍රී ලාංකිකයෝ
ප්‍රවර්ගය:ආදි නාලන්දියයෝ
ප්‍රවර්ගය:ශ්‍රී ලාංකික බෞද්ධයෝ
ප්‍රවර්ගය:ලාංකික සිංහලයෝ
පි අමරසිංහ

ආචාර්ය ** පි. අමරසිංහ** (ඉංග්‍රීසි: **P. Amarasinghe**) යනු  හිටපු  උප ගවනර් ජෙනරාල්ර් ලංකා මහ බැංකුව.

## ජීවන සටහන් 
පි. අමරසිංහ කොළඹ නාලන්දා විද්‍යාලයයේ ආදි සිසුවෙකි. 

## ආශ්‍රිත
* පි. අමරසිංහයන් ගේ ඉංග්‍රීසි විකිපීඩියා පිටුව
* කොළඹ නාලන්දා විද්‍යාලයයේ ආදි සිසු සිවිල් නිලධරයන්

ප්‍රවර්ගය:චරිත කතා
ප්‍රවර්ගය:ශ්‍රී ලාංකිකයෝ
ප්‍රවර්ගය:ආදි නාලන්දියයෝ
ප්‍රවර්ගය:ශ්‍රී ලාංකික බෞද්ධයෝ
ප්‍රවර්ගය:ලාංකික සිංහලයෝ
ප්‍රවර්ගය:2007 මරණ
ඛනිජ

රසායනික සූත්‍රයකින් දැක්විය හැකි, ස්ඵටික ව්‍යුහයක් ඇති, බොහෝවිට ඝන අවස්ථාවේ පවතින අකාබනික, ස්වභාවිකව ඇතිවන ද්‍රව්‍යයක් **ඛනිජයක්** () නම් වේ.එසේම මෙය එක් සංඝටයකින් පමණක් සෑදුණකී.
ශ්‍රි ලංකාවේ ඛනිජ වර්ග රාශියක් ස්වාභාවික ව හමුවේ.ඒවායෙන් කිහිපක් නම්,

1.ෆෙල්ස්පාර්(Feldspar) 

2.ඩොලමයිට්(Dolomite) 

3.තිරුවානා (Quartz)

4.ඉල්මනයිට්(Ilmenite)

5.මයිකා (Mica)

6.මිනිරන්(Graphite) අපට ලෝකය දෙස අවධානය යොමු කිරීමේ දී ඛනිජ වර්ග 3000 කට අධික ප්‍රමාණයක් අද වන විට සංඛ්‍යාලේකන ගතව තිබේ. 

## ආශ්‍රිත
* ඛනිජ තෙල්
වඩුක්කොඩෙයි ප්‍රඥප්තිය

1976 වසරෙහි මැයි 14 දිනදී, ශ්‍රී ලංකාවේ,  උතුරු පළාතේ, වඩුක්කොඩෙයි අසබඩ, පන්නකම්හිදී සම්මත කර ගන්නා ලද **වඩුක්කොඩෙයි ප්‍රඥප්තිය** තුලින්,  එස්. ජේ. වී. චෙල්වනායගම්ගේ නායකත්වය යටතේ පැවති  දෙමළ එක්සත් විමුක්ති පෙරමුණ   විසින් ස්වාධීන දෙමළ ඊළමක් ස්ථාපනය කිරීමේ ඉල්ලීම ඉදිරිපත් කෙරිණි. දෙමළ ඊළමක් සඳහා එම පක්ෂයෙහි  ඉල්ලීම හා සමගින් 1977 මහා මැතිවරණය තරග කල අතර දෙමළ ප්‍රදේශයන්හි විශිෂ්ට වරයක් හිමි කර ගනිමින් ශ්‍රී ලංකාවෙහි ප්‍රධාන විපක්ෂය බවට පත්වූ අතර සුළුතර පක්ෂයක් එසේ වූ පළමුවන අවස්ථාව විය. වෙනම රාජ්‍යයක් වෙනුවෙන් ප්‍රජාතන්ත්‍රවාදී පිටසනක් ලෙසින් එය හුවා දැක්වූ දෙමළ ජාතිකවාදීන්ට එය  ප්‍රගාමකයක් විය. 

## ආශ්‍රිත
## බාහිර සබැඳි 
*වඩුක්කොඩෙයි රෙසලූෂන්

ප්‍රවර්ගය:ශ්‍රී ලාංකික සිවිල් යුද්ධයෙහි සම්භවයන්
ප්‍රවර්ගය:ශ්‍රී ලාංකික දෙමළ ඉතිහාසය
ප්‍රවර්ගය:ශ්‍රී ලාංකික දෙමළ දේශපාලනය
ප්‍රවර්ගය:දෙමළ ජාතිකවාදය
මාර්ටින් වික්‍රමසිංහ ජන කලා කෞතුකාගාරය

මාර්ටින් වික්‍රමසිංහ පදනම එතුමා උපන් නිවහන කෞතුකාගාරක් ලෙස පවත්වාගෙන යනු ලබවයි. ජන කලා කෞතුක භාන්ඩ ප්‍රදර්ශනය  සඳහා වෙන් කර ඇති මෙම කෞතුකාගාරය පිහිටා ඇත්තේ කොග්ගල මලලගම නම් කුඩා ග්‍රාමයෙහිය. මෙම ස්ථානය ගාල්ල - මාතර මාර්ගයේ හබරාදුව නගරයට 2km දුරින් පිහිටා ඇත.

## මූලාශ්‍ර
## බාහිර සබැඳි
*මාර්ටින් වික්‍රමසිංහ නිල වෙබ් අඩවිය 

ප්‍රවර්ගය:ශ්‍රී ලංකාවේ කෞතුකාගාර
එච්. ආර්. අමරවීර

**රියර් ඇඩ්මිරල් එච්. ආර් අමරවීර** (තවද හන්දුන්නෙත්තිගේ රන්ඔලු අමරවීර) (ඉංග්‍රීසි: **H.R. Amaraweera**) USP, psc, ndc යනු ශ්‍රී ලංකා නාවික හමුදා හිටපු නිලධාරියෙක් වන අතර ඔහු ශ්‍රී ලංකා නාවික හමුදා අධ්‍යක්ෂ මෙහෙයුම් තනතුර හොබවා ඇත.

1966 සිට 1968 දක්වා අමරවීර කොලඹ නාලන්ද  විද්‍යාලයේ ජ්‍යෙෂ්ට ක්‍රිකට් පිලේ ක්‍රීඞා කර ඇත. ඉස්ට්මන් නාරංගොඩ සහ ලලිත් කලුපෙරුම මොහුගේ නාලන්දා ක්‍රිකට් කණ්ඩායමේ සමකාලීනයන් වූහ.
 
ගෞරවණීය එච්.ආර්. පියසිරි සහ ගෞරවණීය එච්.ආර්. විමලසිරි මොහුගේ සොහොයුරන් වෙයි.

රියර් ඇඩ්මිරල් ඵච්. ආර් අමරවීර  කොළඹ නාලන්දා විද්‍යාලයයේ ආදි සිසුවෙකි. 

## ආශ්‍රිත
* රියර් ඇඩ්මිරල් ඵච්. ආර් අමරවීරයන් ගේ ඉංග්‍රීසි විකිපීඩියා පිටුව
* කොළඹ නාලන්දා විද්‍යාලයයේ ආදි සිසු හමුදා නිලධරයන්

 
ප්‍රවර්ගය:චරිත කතා
ප්‍රවර්ගය:ශ්‍රී ලාංකිකයෝ
ප්‍රවර්ගය:ආදි නාලන්දියයෝ

ප්‍රවර්ගය:ශ්‍රී ලාංකික බෞද්ධයෝ
ප්‍රවර්ගය:ලාංකික සිංහලයෝ
ප්‍රවර්ගය:ජීවත්වන්නෝ
ප්‍රවර්ගය:නාවික සහ සාමුද්‍රික ඇකඩමියෙහි උපාධිධාරියෝ
ප්‍රවර්ගය:ශ්‍රී ලාංකික අද්මිරාල්වරු
යුනිවර්සිටි ඕවල්, ඩනීඩන්

thumb|right|ඔවුටාගෝ කණ්ඩායම විසින් නෝදන් ඩිස්ට්‍රික්ට්ස් කණ්ඩායම වෙත සත්කාරකත්වය සැපයූ ක්‍රිකට් තරගය යුනිවර්සිටි ඕවල් හිදී 2007 පෙබරවාරියෙහි පැවැත්වුනු අයුරු.

**යුනිවර්සිටි ඕවල්** යනු,  නවසීලන්තයේ, ලෝග්න් පාක්, ඩනීඩන්හී පිහිටි, ක්‍රීඩා පිටියක් වන අතර ඩනීඩන් නගර සභාව වෙත අයත් වෙයි. මෙම පිටිය මුලදී  ඔවුටාගෝ විශ්වවිද්‍යාලයය සතුව තිබුණද, 2000 ගණන් වල මුල් භාගයේදී එහි ප්‍රති-සංවර්ධන කටයුතු නිම කිරීමත් සමගම එහි හිමිකාරත්වය නගර සභාව වෙත පවරන ලදි.

මෙම පිටිය, ඔවුටාගෝ ක්‍රිකට් සංගමය සහ ඔවුටාගෝ විශ්වවිද්‍යාලයීය රග්බි පාපන්දු සමාජය යන දෙකෙහිම නිවැසි පිටිය වන අතර,  හයිලන්ඩර්ස් රග්බි පාපන්දු කණ්ඩායමෙහි පුහුණු පර්යන්තයද වෙයි. විනිසකරු තීරණ සමාලෝචන ක්‍රමය භාවිතා වූ පළමු තරගය සඳහා සත්කාරකත්වය සැපයූයේ යුනිවර්සිටි ඕවල් පිටිය විසින් වෙයි. ජාත්‍යන්තර ක්‍රිකට් ක්‍රීඩාව සඳහා එම ක්‍රමය පළමුවෙන් භාවිතා කරමින් එය එසේ වූයේ  පකිස්තානය එ නවසීලන්තය තෙවන ටෙස්ට් තරගයෙහිදීය.

## පහසුකම් 
පිටියෙහි උතුරු කෙළවරෙහි, රූපවාහිනී සහ රේඩියෝ විස්තර විචාරක කුටි සහිත මාධ්‍ය සංකීර්ණයක් වෙයි. අවශ්‍යවූ විටෙක පිටියෙහි කෙළවර දෙකෙහිම (මාධ්‍ය සංකීර්ණයට ඉහළින් සහ, දකුණු කෙළවරෙහි ගැටියෙහි) රූපවාහිනී කැමරා සඳහා තාවකාලික පලංචි තැනෙයි. පිටියෙහි දකුණු කෙළවරෙහි ඓතිහාසික ප්‍රධාන වේදිකාවක් පවතින අතර, ඉලෙක්ට්‍රොනික ලකුණු පුවරුවක් ඊසාන දිග කෙළවරෙහි පවතියි.

ප්‍රධාන වේදිකා සංකීර්ණය සතුව, ඇඳුම් මාරු කිරීමේ කුටි, සාමාජිකයන්ගේ කුටි,  විවේක සහ ආපානශාලා, තරගකරුවන්ගේ දර්ශන කුටි, වෛද්‍ය කුටියක්, මුළුතැන්ගේ, කාර්යාල. විනිසකරු කුටි,  ආපන ශාලාවක් සහ වෙළෙඳ සැලක්, මාධ්‍ය කුටි සහ ගබඩා කුටි ඇත. පසුපස කෙළවරට අමුණා පිහිටන ගොඩනැගිල්ලක විශ්වවිද්‍යාලයීය රග්බි සංගමය පහසුකම් සලසා ගනියි.

## ජාත්‍යන්තර ක්‍රිකට් 
### පළමු ටෙස්ට් තරගය 
එහි පැවැත්වුනු පළමු ටෙස්ට් තරගය තරගය වූ නවසීලන්තය සහ බංග්ලාදේශය අතර තරගය සඳහා 2008 ජනවාරි 4 දිනදී එය විසින් සත්කාරකත්වය සැපයෙත්ම, නවසීලන්තයෙහි සත්වන ටෙස්ට් පිටිය බවට යුනිවර්සිටි ඕවල් පිටිය පත් විය. මෙම තරගය, වසර දහයක කාල පරාසයකදී ඩනීඩන් හී පැවති පළමු ටෙස්ට් තරගය වෙයි. යුනිවර්සිටි ඕවල් පිටිය පිළිසකර කිරීම සඳහා NZ$6 මිලියන ප්‍රමාණයක් වැය කෙරුණු අතර,  කැරිස්බෘක් වෙනුවට ඩනීඩන් හී ටෙස්ට්-ක්‍රිකට් තරගකෙරෙන ස්ථානය  බවට එය පත්වී ඇත.

## සත්කාරකත්වය සැපයුනු ටෙස්ට් තරග 
## සත්කාරකත්වය සැපයුනු එදිජා තරග 
## මෙයද බලන්න 
*ටෙස්ට් ක්‍රිකට් පිටි ලැයිස්තුව

## අධෝසටහන්
## ආශ්‍රිත 
*වයිස්-චාන්සලර් ඩිලයිටඩ් ටු සයින් ඕවල් එග්‍රීමන්ට් විත් සිටි 
*දි යුනිවර්සිටි ඕවල් රීඩිවලප්මන්ට් 
*මැචර්ස් ඔෆ් නෝට් ඇන්ඩ් රෙකෝඩ්ස් ඇට් දි යුනිවර්සිටි ඕවල්
ප්‍රවර්ගය:ඩනීඩන්හී ක්‍රීඩා තරග ස්ථාන
ප්‍රවර්ගය:නවසීලන්තයේ ටෙස්ට් ක්‍රිකට් පිටි
ධම්මික සිරිවර්ධන

**ධම්මික සිරිවර්ධන** (ඉංග්‍රීසි: **Dhammika Siriwardana** also **Dhammika Siriwardena** also **K.D.T Siriwardena**) යනු ශ්‍රී ලාංකික ව්‍යාපාරික, චිත්‍රපට හා ටෙලි නාට්‍ය අධ්‍යක්ෂක සහ නිෂ්පාදක වරයෙකි.

ඔහු ආදි කර්තෘ හා ආරම්භක සභාපති අලන්කුලම හෝල්ඩිංස් (කැසරෝල් හොටේල්ස්, මැන්ගො මැන්ගො හොටේල්ස්, ෆැමිලි බේකර්ස්, ෆැමිලි සුපර් සුපර්මාකට්, අලන්කුලම ෆිල්මස්) ද වෙයි.

## මුල් අවධිය
ධම්මික සිරිවර්ධන  කොළඹ නාලන්දා විද්‍යාලයයේ ආදි සිසුවෙකුකි.

## ආශ්‍රිත
* ධම්මික සිරිවර්ධනයන් ගේ ඉංග්‍රීසි විකිපීඩියා පිටුව

* විශිෂ්ට රංගන ශිල්පි ලකී ඩයස් කියයි

* කුස පබා 

* අලුත් ජීවිතයකට කාලය හරි ජනප්‍රිය චිත්‍රපට නිළි පූජා උමාශංකර් 

* A producer’s passion for arts 

* Alankulama Holdings (Pvt) Ltd

 
ප්‍රවර්ගය:චරිත කතා
ප්‍රවර්ගය:ශ්‍රී ලාංකිකයෝ
ප්‍රවර්ගය:ආදි නාලන්දියයෝ
ප්‍රවර්ගය:සිංහලයෝ
ප්‍රවර්ගය:ශ්‍රී ලාංකික බෞද්ධයෝ
දැයට කිරුළ 2014 තැපැල් මුද්දරය

=මුද්දර නිවේදන අංකය 838=
දැයට කිරුළ 2014 නිමිත්තෙන් ශ්‍රී ලංකා තැපැල් දෙපාර්තුමේන්තුවේ මුද්දර කාර්යාංශය විසින් රුපියල් 5.00 ක වටිනාකමකින් යුත් නව තැපැල් මුද්දරයක් 2014 පෙබරවාරි මස 21 වැනි දින නිකුත් කෙරේ.
දැයට කිරුල 2014 ජාතික සංවර්ධන වැඩසටහන හා ප්‍රදර්ශනය පෙබරවාරි මස 21 දින සිට කුරුණෑගල පුත්තලම හා කෑගල්ල දිස්ත්‍රික්ක අරමුණු කොටගෙන ක්‍රියාත්මක කරනු ලබන අතර, මේ සදහා රුපියල් මිලියන 20,000 කට අධික මූල්‍ය ප්‍රතිපාදන ප්‍රමාණයක් වෙන්කර ඇත. මෙයට සමගාමීව "ඉසුරුමත් මව්බිමක් - අසිරිමත් නිවහනක්" යන තේමාව යටතේ අඩුආදායම්ලාභී නිවාස සංවර්ධනය අරමුණු කරගත් නිවාස සංවර්ධන ව්‍යාපෘතියක්ද ක්‍රියාත්මක වේ. මේ සදහා රුපියල් මිලියන 2407 කට අධික මූල්‍ය ප්‍රතිපාදන වෙන්කර ඇත. ග්‍රාමීය යටිතල පහසුකම් සංවර්ධනය කිරීම සදහා රුපියල් මිලියන 17601 කට අධික ප්‍රමාණයක් මූල්‍ය ප්‍රතිපාධන වෙන්කර ඇති අතර ඒ යටතේ ග්‍රාමීය විදුලිබලය සැපයීම, පානීය ජල පහසුකම් සැපයීම, වැව් අමුණු ප්‍රතිසංස්කරනය කිරීම, මාතෘ සායන වැඩිදියුණු කිරීම, නව සායන ඉදිකිරීම, රථ ගාල්, බස්නැවතුම්පොළ, රැස්වීම් ශාලා, ආදාහනාගාර, ශරීර සුවතා මංතීරු සැකසීම, මාර්ග සංවර්ධනය ආදී සංවර්ධන ව්‍යාපෘති ක්‍රියාත්මක කෙරේ. ග්‍රාමීය මට්ටමින් කලක් තිස්සේ ගැමියන්ගේ නොවිසදුනු ගැටළු සදහා විසදුම් ලබාදීම මෙන්ම ග්‍රාමීය මට්ටමෙන් රාජ්‍ය හා පුද්ගලික අංශයේ සේවා ලබාදීම සදහා ජංගම සේවයක්ද ක්‍රියාත්මක කර ඇත.
දරු දැරියන්ගේ අනාගතය දීප්තිමත් කිරීමේ අරමුනින් රුපියල් මිලියන 1015 කට අධික පිරිවැයක් දරමින් අධ්‍යාපන ආයතන වැඩි දියුනු කිරීමද මෙවර දැයට කිරුළට සමගාමීව සිදුකරනු ලබන අතර දැයට කිරුළ සංවර්ධන වැඩසටහන ජාතියේ අනාගත අභිවෘද්ධිය උදෙසා ක්‍රියාවට නැංවෙන මහගු වැඩසටහනක් වන්නේය.

නිකුත් කරන දිනය - 2014 පෙබරවාරි මස 21 වැනි දින.
වටිනාකම - රුපියල් 5.00.
සැලසුම්කරු - ඩී. ජී. සුදත් ජයවර්ධන.
ප්‍රමාණය - මි. මී. 30 x මි. මී. 41.
හැඩය - සිරස්.
මුද්‍රණ ක්‍රමය - ඕෆ්සෙට් ලිතෝග්‍රැෆි.
පත් සැකැස්ම - පත්‍රිකාවක මුද්දර 20 බැගින්.
සිදුරු ප්‍රමාණය - 14 x 13 1/2.
මුද්‍රණකරුවෝ - රජයේ මුද්‍රණ දෙපාර්තුමේන්තුව, ශ්‍රී ලංකාව.
වර්ණ ( පාවිච්චි කළ ) - හතරයි.
කඩදාසි වර්ගය - 102 ජී. එස්. එම්. ආරක්ෂිත මුද්දර මුද්‍රණ කඩදාසි.
මැලියම් - පීවීඒ.
මුද්‍රණය කළ ප්‍රමාණය - 500,000.
අලෙවි කරන අවසන් දිනය - 2015.02.20.